title: Mikko Fritze

text: Viron presidentti Arnold Rüütel myönsi Fritzelle 2004 Marianmaan ristin ritarikunnan 5. luokan ansiomerkin Viron ja Saksan kulttuurisuhteiden edistämisestä.


title: Tšaroiitti

text: Tšaroiitti on korukiviin ja muihin koriste-esineisiin käytetty mineraali. Sen nimi johtuu siitä, että se löydettiin Siperiasta Tšarajoelta. Sitä ei ole löydetty muualta kuin Siperiasta.


title: Tšaroiitti

text: Tšaroiitti on väriltään violetin sävyinen tai purppura. Siinä on lasin- tai silkinkiilto. Harvemmin siinä on helmiäismäinen kiilto.


title: Tšaroiitti

text: Hiontaan käytettyjä tapoja ovat pyöröhionta tai hiominen gemmeiksi.


title: T. rex (täsmennyssivu)

text: T. rex voi tarkoittaa:


title: Valkokurkkupyy

text: Valkokurkkupyy ("Dendrortyx leucophrys") on amerikanviiriäisiin kuuluva lintulaji. Sitä tavataan Väli-Amerikan metsistä.


title: Valkokurkkupyy

text: Valkokurkkupyy voi kasvaa 28–36 cm pitkäksi. Valkokurkkupyy on selästään, siivistään ja rinnastaan tumman punaruskea, niska on muuta ruumista punertavampi. Linnun otsa on vaaleanruskea tai valkoinen ja kurkku on valkoinen. Valkokurkkupyyn vatsa on sinertävän harmaa tai harmaa. Silmien ympärillä on höyhenistä paljas ja väriltään punainen ihoalue. Alalaji "D. l. hypospodius" on yleisväritykseltään nimialalajia "D. l. leucophrys" tummempi. Koiraat ja naaraat muistuttavat toisiaan ulkonäöltään.


title: Valkokurkkupyy

text: Valkokurkkupyyn nimialalajia tavataan eteläisestä Meksikosta Guatemalan pohjoisosiin ja alalajia "D. l. hypospodius" tavataan Costa Ricasta. Linnun elinympäristöä ovat kosteahkot mänty-tammimetsät ja ainavihannat vuoristometsät. Erityisesti sitä tavataan ruohikkoista ja pensaikkoista aluskasvillisuutta kasvavilta alueilta. Tyypillisesti laji elää 600&ndash3 000 metrin korkeudella. Naaras munii 4–5 punertavaa ja ruskeapilkullista munaa.


title: Säännöllinen kuusikulmio

text: Säännöllinen kuusikulmio eli kuusio on geometriassa säännöllinen monikulmio, jonka kaikki kulmat ja sivut ovat yhtä suuria.


title: Säännöllinen kuusikulmio

text: Kirjallisuudessa säännöllinen kuusikulmio tarkoittaa säännöllistä konveksia kuusikulmiota. Sana kuusikulmio voidaan suomeksi kirjoittaa myös 6-kulmio. Se on yksinkertainen monikulmio, koska sillä on vain yksi sisäosa. Koska sivut ovat saman pituiset, on se tasasivuinen, ja koska kulmat ovat yhtä suuria, on se myös tasakulmainen monikulmio. Tämä tekee siitä säännöllisen monikulmion. Jokaisen säännöllisen monikulmion ulkopuolelle voidaan piirtää ympyrä, jonka kehällä ovat kaikki monikulmien kärjet. Sen vuoksi sitä kutsutaan sykliseksi kuusikulmioksi. Sen sisäpuolelle voidaan piirtää ympyrä niin, että jokainen sivu sivuaa ympyrää ulkopuolelta, ja siksi sitä voidan kutsua tangentiaaliseksi kuusikulmioksi.


title: Säännöllinen kuusikulmio

text: Antiikin Kreikassa se piirrettiin ympyrän sisälle jakamalla ensin sen kehä kuuteen yhtä pitkään kaareen ja yhdistämällä näin saadut kaarten välipisteet janoilla. Samalla menetelmällä voitiin piirtää myös heksagrammi.


title: Säännöllinen kuusikulmio

text: Säännöllinen kuusikulmio voi syntyä myös murtoviivasta, jossa on kuusi yhtä pitkää janaa. Kun se asetetaan ympyrän kehälle niin, että sivujen keskikohdat koskettavat ympyrää tangentiaalisesti (katso viereinen animaatio). Pienentämällä sisäympyrän sädettä, liikkuvat murtoviivan päätepisteet lähemmäksi toisiaan ja lopulta ne koskettavat toisiaan. Kosketuksessa syntyy suljettu murtoviiva, joka on muodoltaan säännöllinen kuusikulmio (kierroksia k = 1). Pienentämällä ympyrää edelleen kiertyvät murtoviivan janat toista kierrosta ympyrän ympäri ja kun ne koskettavat toisiaan toisen kerran, syntyy tasasivuinen kolmio (k = 2). Kolmioita on tällöin kaksi päällekkäin, mutta kuviota voidaan pitää myös yhtenä kuviona. Jos toinen kolmioista käännetää 60° keskipisteensä ympäri, osoittavat kolmioiden sakarat eri suuntiin ja saadaan heksagrammi. Säännöllisiä monikulmioita voidaan merkitä käyttäen Schläflin symboleja {n/k}. Säännöllinen kuusikulmio merkitään symbolilla {6} eli murtoluvulla {6/1}. Heksagrammi mekitään symbolilla {6/2}.


title: Säännöllinen kuusikulmio

text: Vastakkaiset sivut ovat säännöllisessä kuusikulmiossa yhdensuuntaiset. Sen sisäkulmien summa on (n-2)•180° =(6-2)•180° = 720°. Koska säännöllisellä monikulmiolla kaikki kulmat ovat yhtä suuria, saadaan yksittäisen sisäkulman suuruudeksi 720° / 6 = 120°. Kutakin sivua vastaavat keskuskolmion keskuskulma on 1/6-osa täydestä kierroksesta eli 360° / 6 = 60°. Symmetriasta johtuen keskuskolmio on tasasivuinen kolmio, jonka omat sisäkulmat ovat kaikki 60° ja sen sivut ovat yhtä pitkät kuin kuusikulmion sivu a. Koska kolmion muut sivut ovat kuusikulmiota ympäröivän ympyrän säteitä, on sädekin sivun mittainen eli R = a. Kulmion ulkokulma on 60°, koska se on sisäkulman komplementtikulma. Ulkokulmien summa on siten täysikulma eli 60° × 6 = 360°.


title: Säännöllinen kuusikulmio

text: Säännöllisen kuusikulmion sivu on yhtä pitkä kuin sen ulkoympyrän säde, toisin sanoen ympyrän sisään piirretyn säännöllisen kuusikulmion sivu on ympyrän säteen pituinen.


title: Säännöllinen kuusikulmio

text: Lävistäjiä, joita on formula_1, on kahden eri pituisia. Lävistäjistä 3 voidaan kutsua "halkaisijoiksi", koska ne oikaisevat kolmen sivun ohi. Loput 6 lävistäjää kulkevat vain kahden sivun yli, joten niitä voidaan tässä kutsua "lyhyiksi lävistäjiksi". Lyhyemmän lävistäjän ja 6-kulmion sivun välinen kulma on 30°. Halkaisijan ja lyhyen lävistäjän välinen kulma on myös 30°. Yhdestä kärjestä piirretyt kaikki neljä lävistäjää jakavat sisäkulman neljään yhtäsuureen 30° kulmaan. Kahden halkaisijan välinen kulma on 60°. Halkaisijan ja kahden lyhyen lävistäjän välinen kulma voi olla 60° tai 90° riippuen siitä, mikä lävistäjistä kohtaa halkaisijan. Kahden lyhyen lävistäjän välinen kulma voi olla 30° ja 60° samasta syystä.


title: Säännöllinen kuusikulmio

text: Yhdestä kärjestä piirretyt lävistäjät osittavat kulmion neljään kolmioon, jotka muodostavat kaksi yhtenevää paria. Reunimmaiset kolmiot ovat tasakylkisiä, koska niiden piiri muodostuu kahdesta sivusta ja pienemmästä lävistäjästä. Keskimmäiset kolmiot ovat suorakulmaisia kolmioita, jonka piiri muodostuu kateetteina toimivista pienemmästä lävistäjästä ja yhdestä sivusta sekä hypotenuusana toimivasta halkaisijasta.


title: Säännöllinen kuusikulmio

text: Halkaisijan pituus voidaan laskea yhdistämällä kaksi kuusikulmion ulkoympyrän sädettä R. Lyhyempi lävistäjä voidaan laskea Pythagoraan lauseen avulla suorakulmaisesta kolmiosta FDC. Sen toinen kateetti on sivu a ja hypotenuusa on halkaisija 2R


title: Säännöllinen kuusikulmio

text: Kun kaksi halkaisijaa leikkaa toisensa, jää niiden ja 6-kulmion sivujen väliin kaksi tasasivuista kolmiota ja kaksi 60°-120°-neljäkästä. Tasasivuisten kolmioiden ja neljäkkäiden sivujen pituudet ovat kaikki a, joten myös neljäkäs voidaan jakaa kahteen tasasivuiseen kolmioon. Itse asiassa koko säännöllinen kuusikulmio voidaan jakaa kuuteen tasasivuiseen kolmioon. Hyödyllinen havainto on, että neljäkkään pitempi lävistäjä on kuusikulmion pienempi lävistäjä. Se puolittaa neljäkkään lyhyemmän lävistäjän pisteessä G. Nämä vastaavat kuviossa janoja c ja b, jotka ovat yhtä pitkiä.


title: Säännöllinen kuusikulmio

text: Kun halkaisija ja lyhempi lävistäjä leikkaavat toisensa, erottuu kaksi pientä suorakulmaista 30°-60°-kolmiota. Kaksi lyhyempää lävistäjää rajajaavat pienen tasakylkisen 30°-30°-120°-kolmion. Samasta kärjestä lähtevät lyhyet lävistäjät muodostavat symmetrisen suorakulmaisen nelikulmion eli leijan. Kun kolmanneksi janaksi otetaan poikittainen lyhyempi lävistäjä, syntyy tasasivuinen kolmio. Jos kaikki pienemmät lävistäjät piirretään kuusikulmion sisälle, syntyy kuusisakarainen tähtimonikulmio, jonka sakarat ovat tasasivuisia kolmioita. Saman tähtimonikulmion sisäosa muodostaa säännöllisen kuusikulmion, jonka sivut ovat formula_4 ja pinta-ala formula_5.


title: Säännöllinen kuusikulmio

text: Kulmion pinta-alat ovat


title: Säännöllinen kuusikulmio

text:
Koska säännöllinen kuusikulmion sisälle voidaan piirtää sen sivuja sivuava sisäympyrä, on se tangentiaalinen monikulmio. Tangentiaalisille monikulmioille on teoria sisäympyrän säteen ja sisäkulmien laskemiseksi, joka esitellään kuusikulmion tapauksessa.
Sisäympyrän sivuamispiste jakaa sivut kahdeksi puolikkaiksi, joita voidaan kutsua tangenttijanoiksi. Merkitään kaikki tangenttijanat t
missä a on säännöllisen kuusikulmion sivun pituus. Säännöllisen tangentiaalisen kuusikulmion sisäympyrän säteen r (jota kutsutaan myös pieneksi säteeksi eli apoteemaksi ) laskemiseksi ratkaistaan sisäympyröiden "säteet generoiva yhtälö" (tässä yhtälössä on sivu väliaikaisesti a = 1)
missä


title: Säännöllinen kuusikulmio

text:
Polynomista tulee tällöin
eli
joka kokonaislukukertoimiseksi kerrottuna on
ja josta saadaan säännöllisen viisikulmion (k = 1, Schläflin symbolina {6/1}, sivun pituus on taas a)) sisäympyrän säde
tai tasasivuisen kolmion (k = 2, Schläflin symboli supistaen {6/2} = {3/1} = {3}) sisäympyrän säde
Myös Daavidin tähdellä on Schläflin symboli {6/2}. Murtoviivalla konstruoinnissa kolme ensimmäistä janaa muodostavat tasasivuisen kolmion ja viimeiset janan tekevät sen myös. Kolmiot ovat päällekkäin, mutta Daavidin tädessä ne ovat kääntyneet 60° eri asentoon.


title: Säännöllinen kuusikulmio

text:
Voidaan siis ajatella, että kuusikulmioita on olemassa k erilaista variaatiota, koska
Variaatioita kutsutaan "k-tangentiaalisisiksi säännöllisiksi kuusikulmioiksi". Silloin "1-tangentiaalinen säännöllinen kuusikulmio" tarkoittaa säännöllistä kuusikulmiota ja "2-tangentiaalinen säännöllinen kuusikulmio" tarkoittaa "tasasivuista kolmiota" tai "heksagrammia". Muita kosketuksia ei enää synny, joten nämä kaksi kuviota ovat ainoat säännölliset viisikulmaiset kuviot.


title: Säännöllinen kuusikulmio

text: Jo antiikin Kreikan ajoista on pidetty arvossa kuvioiden piirtämistä vain viivainta ja harppia käyttämällä. Tätä piirrostapaa kutsutaan geometriseksi konstruktioksi. Säännöllisen kuusikulmion konstuktio syntyy muita säännöllisiä monikulmioita paljon helpommalla.


title: Säännöllinen kuusikulmio

text: Mitataan aluksi kuusikulmion sivun pituus harpilla ja piirretään sen avulla merkityn pisteen "O" ympärille ympyrä. Merkitään ympyrän kehältä piste, josta mitataan harpin mitta säilyttäen sivun pituuden mittainen matka ja merkitään se kehälle. Uudesta kehäpisteestä mitataan seuraava mitta, ja niin edelleen, kunnes kehältä on erotettu kuusi yhtämittaista kaarta. Tällöin kuudes kaari päättyy ensimmäisen kaaren alkupisteen kohdalle. Yhdistetään nämä kehäpisteet viivaimella kuusikulmion sivuiksi.


title: Säännöllinen kuusikulmio

text: Toisessa tavassa aloitetaan edelliseen tapaan O-keskisellä ympyrällä. Merkitystä kehäpisteestä piirretään samansäteiset ympyrän kaaret kummallekin puolelle kehäpistettä. Keskipisteen O ja kahden vierekkäisen kehäpisteen välille syntyy tasasivuinen kolmio. Syntyneiden tasasivuisten kolmioiden viereen tehdään harpilla uudet kaaret ja muodostetaan niihin uudet tasasivuiset kolmiot vielä kahdesti. Syntyneiden kolmioiden avulla voidaan muodostaa kuusikulmio ja osoitta useita sen ominaisuuksia.


title: Säännöllinen kuusikulmio

text: Koska kuusikulmio on helppo piirtää, käytetään sitä alkuna piirrettäessä muitakin säännöllisiä monikulmioita. Tasasivuinen kolmio saadaan yhdistämällä kuusikulmion jokatoiset kehäpisteet. Säännöllinen 12-kulmio syntyy kuusikulmiosta, kun jokainen sivu puolitetaan ja uudet pisteet yhdistetään kuusikulmion kärkiin.


title: Antti Mäkinen (urheiluselostaja)

text: Antti Mäkinen (s. 24. huhtikuuta 1979 Oulu) on suomalainen urheiluselostaja.


title: Antti Mäkinen (urheiluselostaja)

text: Pääasiassa jääkiekko-otteluita selostava Mäkinen siirtyi kesällä 2013 Viasat Urheilun ykkösselostajaksi, Viasatin hankittua NHL-ottelujen televisiointioikeudet. Lisäksi kanava näyttää Itä-Euroopan KHL-liigan otteluita. Aiemmin Mäkinen selosti otteluita kilpailevalla Nelonen Pro -kanavalla. Hän oli Viasatin pääselostaja Jääkiekon World Cupissa 2016.


title: Antti Mäkinen (urheiluselostaja)

text: Mäkinen pelasi itse jääkiekkoa puolustajana Tapparan junioreissa, mutta joutui kahden A-juniorikauden jälkeen lopettamaan selkävaivojen vuoksi. Hänen isänsä Pekka Mäkinen on kaksinkertainen Suomen mestari, ja pelasi pääsarjatasolla 14 kauden ajan.


title: Neljäs makkabilaiskirja

text: Neljäs makkabilaiskirja (myös "Neljäs makkabealaiskirja"; , ”Makkabilaiskirja IV - liite”) on deuterokanonisiin kirjoihin eli Vanhan testamentin apokryfikirjoihin kuuluva kirja, joka on ollut mukana joissakin Septuagintan käsikirjoituksissa ja joidenkin ortodoksisten kirkkojen käytössä. Nykyisin se on Septuagintan liitteenä, eikä mikään kirkkokunta lue sitä Raamatun kaanoniin kuuluvaksi. Kirjasta on vanhalla ajalla käytetty myös nimiä "Järjen itsevaltiudesta" tai "Kirja järjen täydellisestä herruudesta".


title: Neljäs makkabilaiskirja

text: Kirjan tekijää ei tunneta, mutta se on todennäköisesti kirjoitettu Antiokiassa tai Aleksandriassa ajanlaskumme ensimmäisellä vuosisadalla. Vanhalla ajalla muun muassa Eusebius ja Hieronymus arvelivat sitä Josefuksen kirjoittamaksi, minkä vuoksi se onkin julkaistu monissa Josefuksen koottujen teosten laitoksissa, mutta nykyisin tätä käsitystä pidetään kirjan kieliasun, tyylin ja historiallisten epätarkkuuksien vuoksi täysin epäuskottavana.


title: Neljäs makkabilaiskirja

text: Muiden makkabilaiskirjojen tavoin kirja on saanut nimensä makkabealaisista, jotka ryhtyivät kapinaan Antiokhos Epifanesta vastaan. Neljännessä makkabilaiskirjassa ei sen nimestä huolimatta makkabealaisia edes mainita, mutta sen tapahtumat on sijoitettu samaan aikakauteen.


title: Neljäs makkabilaiskirja

text: Luonteeltaan kirja on yhdistelmä filosofista tutkielmaa, muistokirjoitusta, juutalaista lakihurskautta ja marttyyrilegendaa. Vaikka sen kirjoittaja on ollut oikeauskoinen juutalainen, hän on käyttänyt stoalaisen filosofian kieltä ja yrittänyt osoittaa, että juutalaiset elävät täysin sen ohjeiden mukaisesti. Hän on myös yrittänyt todistaa, että Mooseksen laki on samaa alkuperää kuin yleisinhimillinen järki, eivätkä nämä sen vuoksi voi olla keskenään ristiriidassa.


title: Neljäs makkabilaiskirja

text: Sisällöltään kirja jakautuu kolmeen osaan. Sen alussa on filosofisesti painottuva johdanto, jota seuraa lyhyt historiallinen katsaus. Pääosan kirjasta muodostavat kertomukset juutalaisista marttyyreistä, jotka surmattiin Antiokhos IV Epifaneen määräyksestä. Nämä kertomukset ovat samat, jotka esiintyvät jo toisessa makkabilaiskirjassa, mutta niitä on laajennettu ja kirjoittaja on myös yrittänyt pohtia, mitä olisi voinut tapahtua, jos henkilöt olisivat toimineet toisin. Marttyyrit ovat iäkäs pappi Eleasar sekä seitsemän nuorta veljestä ja heidän äitinsä. Heidät esitetään esimerkkeinä siitä, kuinka luja luonne ja järki voivat voittaa suuretkin houkutukset ja auttaa kestämään ankarassa vainossakin.


title: Neljäs makkabilaiskirja

text: Antiokhos Epifanes yritti väkipakolla saada juutalaiset luopumaan Mooseksen laista ja omaksumaan kreikkalaisten tavat. Tooran ruokasäännöksissä oli muun muassa sianlihan syöminen kielletty, mutta Antiokhos yritti sekä suostuttelemalla että pakottamalla saada juutalaiset hylkäämään tämän säännöksen. Eleasar, veljekset ja heidän äitinsä tuotiin kukin vuorollaan kuninkaan eteen, joka lupasi säästää Eleasarin hengen ja nimittää veljekset korkeisiin virkoihin, mikäli nämä suostuisivat syömään sianlihaa, mutta uhkasi muussa tapauksessa kiduttaa heidät hengiltä. Sekä Epifanes että veljekset ja heidän äitinsä kuitenkin kieltäytyivät ehdottomasti rikkomasta lakia, minkä vuoksi heitä kuninkaan määräyksestä kidutettiin mitä julmimmalla tavalla ja lopulta surmattiin. Lopuksi kuningas kuitenkin sanoi sotilailleen, että olisi hyvä, jos hekin osoittaisivat samanlaista rohkeutta.


title: Neljäs makkabilaiskirja

text: Kertomukset siinä muodossa, jossa ne kirjassa esiintyvät, ovat epäilemättä osittain legendamaisia, mutta niillä on todenmukainen historiallinen tausta. Antiokhos Epifaneen juutalaisiin kohdistama vaino todella oli ankara, mutta se kestettiin sankarillisesti. Lisäksi sianlihan syöminen todella oli ympärileikkauksen ohella toisena ratkaisevana kiistanaiheena hänen ja hänen juutalaisten alamaistensa välillä.


title: Neljäs makkabilaiskirja

text: Juutalaisten keskuudessa Neljäs makkabilaiskirja ei ole ollut kovin tunnettu, mutta jo varhain se tuli suosituksi kristittyjen keskuudessa. Eräiden rakenteellisten ja sanastollisten yhtäläisyyksien perusteella on päätelty, että jo evankelista Luukas tunsi sen, kuten myös Antiokian patriarkka Ignatios. Kirja on ollut myös monien kristillisten marttyyrikertomusten ilmeisenä esikuvana.


title: Neljäs makkabilaiskirja

text: Kirjaa ei ole pidetty roomalaiskatolisessa eikä protestanttisissa kirkkokunnissa Raamattuun kuuluvana. Sen sijaan se kuuluu kaanoniin ortodoksisessa kirkossa. Kreikan ortodoksisen kirkon Raamatussa se on siirretty Vanhan testamentin liitteeksi Jerusalemin synodissa 1672. Venäjän ortodoksinen kirkko ei osallistunut synodiin, joten kirja kuuluu sen Raamatun kaanoniin.


title: ESPN The Magazine

text: ESPN The Magazine on joka toinen viikko julkaistava aikakauslehti Pohjois-Amerikassa. Sitä julkaisee Bristolissa, Connecticutissa toimiva ESPN-televisiokanava. Lehden ensimmäinen numero ilmestyi 11. maaliskuuta 1998.


title: ESPN The Magazine

text: Lehti keskittyy pääasiassa Pohjois-Amerikan suosituimpien ammattilaisliigojen, kuten NFL:n ja MLB:n asioihin.


title: Jetpack Joyride

text: Jetpack Joyride on Halfbrick Studios-yhtiön kehittämä peli. Pelin idea on lentää mahdollisimman pitkälle. Pelissä voi kerätä kolikoita, joilla voi ostaa mm. vaatteita, rakettireppuja, lisävarusteita. Pelissä pääsee korkeammalle tasolle suorittamalla tehtäviä. Peli on ilmainen, mutta siihen voi ostaa oikealla rahalla pelirahaa.


title: Laszlo Gati

text: Laszlo Gati (s. 25. syyskuuta 1925 Timișoara) on romanialaissyntyinen kapellimestari, viulisti ja alttoviulisti. Hän aloitti opintonsa Romaniassa, mutta muutti vuonna 1946 Budapestiin, jossa hän sai opetusta muiden muassa Zoltán Kodálylta. Vuonna 1957 Gati emigroitui Kanadaan. Siellä hän toimi Igor Markevitchin ja Zubin Mehtan johtaman Montrealin sinfoniaorkesterin alttoviulistina. Markevitch oli myös hänen opettajansa. Vuonna 1964 hän täydensi opintojaan Hans Swarowskyn johdolla Nizzassa Canada Councilin myöntämän apurahan turvin.


title: Laszlo Gati

text: Gati toimi Victorian sinfoniaorkesterin kapellimestarina vuosina 1967–78 ja Windsorin sinfoniaorkesterin musiikillisena johtajana 1979–85. Romanttisen musiikin ja 1900-luvun unkarilaisen ohjelmiston lisäksi hän on tulkinnut muun muassa kanadalaisia teoksia.


title: Do Nothin’ till You Hear from Me

text: ”Do Nothin’ till You Hear from Me” (vap. suom. "Älä tee mitään ennen kuin kuulet minusta") on Duke Ellingtonin säveltämä jazzstandardi vuodelta 1943. Laulun sanoitti Bob Russell ja sen esitti ensimmäisenä Duke Ellingtonin orkesteri laulajanaan Al Hibbler. Ellingtonin nauhoitus nousi Yhdysvaltojen R&B-listan kärkeen alkuvuodesta 1944, ja alle vuoden sisällä kappaleen julkaisusta siitä tekivät cover-versioita muun muassa Woody Herman, Billie Holiday, The Delta Rhythm Boys ja Stan Kenton. Sittemmin kappaleen on nauhoittanut suuri määrä jazzartisteja, mukaan lukien Louis Armstrong, Charles Mingus, Art Tatum, Oscar Peterson, Nina Simone ja Wynton Kelly.


title: Do Nothin’ till You Hear from Me

text: Kappale sai alkunsa instrumentaalisävellyksenä, jonka Ellington nauhoitti jo vuonna 1940 nimellä ”Concerto for Cootie” (suom. "Cootien konsertto"). Kappaleen alkuperäinen nimi viittasi Ellingtonin orkesterin soolotrumpetisti Cootie Williamsiin. Kolme vuotta myöhemmin Bob Russell kirjoitti valmiiseen melodiaan sanat, ja siitä lähtien kappale on tunnettu uudella nimellä.


title: Telefoni bianchi

text: Il cinema dei telefoni bianchi (”valkoisten puhelinten elokuva”) on 1930- ja 1940-luvun vaihteen italialaisen elokuvan tyylilaji. Se käsittää kepeitä komedioita ja melodraamoja, jotka yleensä kertovat hienostuneen yläluokan elämästä valkoisine puhelimineen.


title: Telefoni bianchi

text: Cinecittàn studioilla vuosina 1938–1943 kuvatut "telefoni bianchi" -elokuvat tehtiin vastaamaan amerikkalaisten elokuvayhtiöiden Italiasta vetäytymistä seuranneeseen kotimaisen kysynnän kasvuun. Niiden mallina toimivat Hollywoodin screwballkomediat ja Unkarissa 1920-luvulta lähtien kukoistanut komediatyyppi. Monet elokuvista sijoittuivat enemmän tai vähemmän kuvitteelliseen Budapestiin. "Telefoni bianchi" -elokuvien ohjaajia olivat muun muassa Carmine Gallone, Mario Mattoli, Raffaello Matarazzo ja Carlo Ludovico Bragaglia sekä eräät Italiassa työskennelleet keskieurooppalaiset kuten Max Neufeld, László Vajda ja László Kish. Myös joidenkin tunnetumpien ohjaajien kuten Vittorio De Sican, Mario Camerinin ja Alessandro Blasettin eräitä elokuvia voidaan pitää tyylilajin edustajina.


title: Telefoni bianchi

text: "Telefoni bianchi" -elokuvat saivat yleisön keskuudessa valtavan suosion. Kriitikot suhtautuivat niihin usein kielteisesti vaatien realistisempaa ja kriittisempää yhteiskuntakuvausta. Toisen maailmansodan jälkeen tyylilajia pidettiin fasistien epäsuorana propagandana, jonka tarkoitus oli viedä katsojien huomio pois karusta todellisuudesta.


title: Inkilän kalliomaalaus

text: Inkilän kalliomaalaus on entinen kalliomaalaus Tuohtiaisen itärannalla Luumäellä Etelä-Karjalassa. Sen löysi Timo Miettinen vuonna 1980 ja maalaus näkyi vielä 1990-luvun alussa, mutta sitten on rapakivigraniitin pinta rapautunut ja kuviot ovat hävinneet. Maalaukset ajoitettiin kivikaudelle tai pronssikauden alkuun.


title: Inkilän kalliomaalaus

text: Maalauskohta sijaitsi 5−6 metriä Tuohtiaisen järven pinnasta, noin 4−5 metriä korkean maakannaksen päällä 1,5 metrin korkeudella maasta. Kallio on rapakiveä, jonka luontainen rapautuminen on ollut hyvin voimaksasta. Löydettäessä tunnistettiin yksi ihmishahmo ja sen läheltä punaväriläiskä.


title: Hyacinthe Jadin

text: Hyacinthe Jadin (27. huhtikuuta 1776 Versailles – 27. syyskuuta 1800 Versailles) oli ranskalainen säveltäjä ja pianisti. Hän tuli tunnetuksi tulevaa romanttista musiikkia ennakoivista sävellyksistään pianolle. Hänen isänsä Jean B. Jadin oli viulisti ja todennäköisesti kotoisin Brysselistä. Hyacinthe opiskeli musiikkia isänsä ja myöhemmin Nicolas-Joseph Hüllmandelin johdolla. Myös hänen vuotta vanhempi veljensä Louis-Emmanuel oli säveltäjä.


title: Hyacinthe Jadin

text: Huhtikuussa 1789 Jadin soitti yhden omista konsertoistaan pianolle Concerts Spirituels -sarjan konsertissa. Ranskan vallankumouksen jälkeen sekä hän että hänen veljensä toimivat kosketinsoittajina Théâtre de Monsieurissa. Jadin sai nopeasti mainetta kosketinvirtuoosina. Vuonna 1794 hän soitti Institute National de Musiquen festivaaliesityksissä. Hänestä tuli tämän jälkeen Pariisin konservatorion ensimmäinen pianonsoiton professori.


title: Hyacinthe Jadin

text: Jadin sävelsi vokaalimusiikkia vallankumousaiheista, kolme pianokonserttoa, 12 jousikvartettoa, muuta kamarimusiikkia, pianosonaatteja ja pienimuotoisia teoksia pianolle. Parhaiten Jadin muistetaan sonaateistaan. Hänen tuotantoonsa kuuluu myös näyttämöteoksia. Jadin kuoli 24-vuotiaana sairastuttuaan tuberkuloosiin.


title: Anna Saari

text: Anna Katariina Saari (s. 5. tammikuuta 1982 Kalajoki) on suomalainen pikajuoksija. Hän edustaa Lappeenrannan Urheilu-Miehiä ja hänen valmentajanaan on vuodesta 2001 lähtien toiminut Jarkko Finni. Kalevan kisoista Saari on voittanut hopeaa 100 metrin juoksussa vuonna 1999. Lisäksi hän on saavuttanut viestijuoksun SM-kisoissa kolme kultaa 4 x 100 metrin viestijuoksussa vuosina 2001, 2002 ja 2003. Sisäratojen SM-kilpailuista hän on voittanut pronssia 60 metrin juoksussa vuonna 2001, pronssia 200 metrin juoksussa vuonna 2000 ja hopeaa 60 metrin aitajuoksussa vuonna 2001.


title: Titaniitti

text: Titaniitti on silikaattimineraaleihin kuuluva mineraali. Sen värisävy vaihtelee vihreän ja ruskean sekä harmaan ja mustan välillä. Kemiallinen kaava on CaTiSiO.


title: Titaniitti

text: Titaniitin seassa on usein rautaa ja alumiinia. Harvinaisempia epäpuhtauksia ovat cerium ja yttrium.


title: Titaniitti

text: Yleisimpiä titaniittia sisältäviä kivlajeja ovat pegmatiitti, gneissi ja liuskekivet. Jalokivilaatuista titaniittia on löydetty Meksikosta. Mineraalia on löydetty myös Sveitsistä, Yhdysvalloista, Uralin vuoristosta ja Kuolan niemimaalta.


title: Ievasvuoren kalliomaalaus

text: Ievasvuoren kalliomaalaus sijaitsee Hiijärven länsirannalla Luumäellä Etelä-Karjalassa. Maalaus on ajoitettu kivikaudelle.


title: Ievasvuoren kalliomaalaus

text: Maalauskohde on Väliväylällä olevien lukuisten maalauspaikkojen läheisyydessä kohdassa, missä Tuohtiaisesta kuorutuu irti Hiijärvi ja Myllylampi. Maalauskallio sijaitsee Hiijärven länsirannalla matalan Ievasvuoren rannan puoleisella sivulla, jossa kallio muodostaa pienen niemekkeen. Kallion erottaa järvestä kapea maakannas.


title: Ievasvuoren kalliomaalaus

text: Ievasvuoressa on todettu neljä maalauskohtaa. Maalaus on säilynyt heikosti. Kahden vaakasuuntaisen halkeaman välistä erottuu vielä punaväriä. Ulos työntyvän kalliolipan alta erottuu leveitä pystysuuntaisia läiskiä. Hahmoja ei enää tunnista, sillä väri on levinnyttä. Oikealla näkyy viisi peräkkäistä kulmaviivaa, jotka muodostavat erityisen kuvioryhmän. Tämän lähellä vasemmalla näkyy suuri punaväriläistä, josta saattaa erottua kolmiomaisia silhuetteja. Oikealle mennessä löytyy kauempana erillään vielä muutama punavärikuvio, jotka eivät yhdessä muodosta tunnistettavaa kuviota. Kauempana vasemmalla rannan puuston vieressä erottuu koukkupolvinen ihmishahmo, jonka kädet on maalattu koholleen. Jalkojen välissä on nähty pidempi vartalon jatke, mikä merkinnee ihmisen esittävän mieshahmoa.


title: Jean-Frédéric Edelmann

text: Jean-Frédéric Edelmann (1749–1794) oli ranskalainen säveltäjä ja kosketinsoittaja. Hän opiskeli oikeustiedettä synnyinkaupungissaan Strasbourgissa ja asettui Pariisiin noin vuonna 1773. Hän saavutti siellä mainetta säveltäjänä, pianistina ja kosketinsoittajien opettajana. Edelmann palasi vuonna 1789 Strasbourgiin ja sai hallinnollisen työn Bas-Rhinin alueella. Hänet teloitettiin giljotiinilla poliittisten ja byrokraattisten toimiensa takia.


title: Jean-Frédéric Edelmann

text: Edelmann sävelsi näyttämömusiikkiteokset "La bergere des Alpes" (1781), "Ariane dans l'isle de Naxos" (1782) ja "Diane e l'amour" (1802). Lisäksi hänen tuotantoonsa kuuluu oratorio "Esther" (1781), sinfonioita, kamarimusiikkia ja kosketinsoitinsävellyksiä.


title: Valuuttaindeksi

text: Valuuttaindeksi on mittaamisjärjestelmä, jolla mitataan jonkin maan rahan ulkoista arvoa.


title: Valuuttaindeksi

text: Suomessa otettiin valuuttaindeksi käyttöön vuonna 1977, kun rahalakiin tehtiin muutos, jonka mukaan markan ulkoinen arvo ilmaistiin valuuttaindeksilukuna, joka osoitti Suomen ulkomaankaupan kannalta tärkeiden valuuttojen kurssien keskimääräisen muutoksen. Siinä indeksissä laskettiin Suomen ulkomaankaupan kannalta keskeisimpien maiden valuuttojen kursseille painot, jotka vastasivat kyseisten maiden osuutta Suomen ulkomaankaupasta. Kun markka revalvoitiin tai devalvoitiin, sen ulkoista arvoa osoittavan valuuttaindeksi vaihteluväli muuttui.


title: Valuuttaindeksi

text: Järjestelmää ovat soveltaneet myös esimerkiksi ruotsi ja Norja. Suomi luopui valuuttaindeksin käytöstä vuonna 1991, kun markka kiinnitettiin heinäkuussa ecuun ja suurlaman hellittäessä markka liitettiin lokakuussa 1996 ERM:iin, mikä oli valmistautumista euroon vuoden 1999 alusta lähtien kurssilla 5,94573 mk = 1.


title: Mihail Tarasenko (jääpalloilija)

text:
Mihail Tarasenko (ven. Михаил Александрович Тарасенко, s. 23. helmikuuta 1986 Habarovsk, Neuvostoliitto) on venäläis-valkovenäläinen jääpalloilija, joka on edustanut kakkostason eli Venäjän mestaruussarjan jääpalloseuroja, kuten Habarovskin kakkosjoukkuetta, Murmanskin Murmania ja Koroljovin Vympeliä. Tarasenko aloitti uransa 16-vuotiaana eli vuonna 2002 kotipaikkansa SKA-Habarovskin kakkosjoukkueessa. Vuodesta 2007 hän on edustanut Murmania ja Vympeliä.
Tarasenko aloitti uransa Valko-Venäjän jääpallomaajoukkueessa vuoden 2007 kisoissa ja on edustanut sen jälkeen Valko-Venäjää viisi kertaa vuoteen 2013 mennessä (2007, 2008, 2009, 2012 ja 2013).


title: Mihail Tarasenko (jääpalloilija)

text: Maajoukkueessa


title: Mangrove Cay

text: Mangrove Cay on yksi Bahaman hallintoalueista. Sen katsotaan olevan keskimmäinen osa Androksen saarta, vaikka matalat salmet ja suot käytännössä erottavat alueen muusta saaresta. Mangrovekasvillisuuden ja metsien peittämällä alueella asuu vain 892 asukasta, jotka elävät saaren itärannikolla. Mangrove Cayn suurin asutuskeskus on Moxey Town alueen koilliskulmassa.


title: Utah Phillips

text: Bruce Duncan ”Utah” Phillips (15. toukokuuta 1935 Cleveland, Ohio – 23. toukokuuta 2008 Nevada City, Kalifornia) oli yhdysvaltalainen folkmuusikko, runoilija ja ammattiyhdistysaktiivi. Hän toimi anarkosyndikalistisessa Industrial Workers of the World -ammattiliitossa ja piti poliittisilta näkemyksiltään itseään anarkistina.


title: Utah Phillips

text: Phillips palveli Yhdysvaltain armeijassa kolmen vuoden ajan 1950-luvun lopulla ja työskenteli Koreasta palattuaan aluksi kahdeksan vuoden ajan katolisen työväenliikkeen hyväntekeväisyysjärjestössä sekä myöhemmin erilaisissa työläisammateissa muun muassa varastomiehenä. Phillips oli ehdolla senaattiin vuonna 1968 sekä presidenttiehdokkaana vuoden 1976 vaaleissa.


title: Laitilan keskustaajama

text: Laitilan keskustaajama on Laitilan kaupungin suurin taajama, jossa on 5 245 asukasta (31.12.2011). Laitilan kylän lisäksi myös Pappilan, Kaukolan, Hartikkalan ja Tuunan maarekisterikylät ulottuvat ainakin osittain taajaman alueelle. Valtatie 8 Turusta Raumalle ja kantatie 43 Uudestakaupungista Euraan risteävät taajaman alueella.


title: Laitilan keskustaajama

text: Suuri osa Laitilan keskustaajaman asukkaista asuu kerrostaloissa, joita on verrattain paljon. Esimerkiksi Ilomäki on tunnettu lähiömäisenä kerrostaloalueena, mutta kerrostaloja on runsaasti muuallakin keskustassa. Taajaman tärkeimpiin palveluihin kuuluvat muun muassa kaupungintalo, Laitilan kirkko, kirjasto, terveyskeskus ja paloasema. Taajamassa sijaitsevia oppilaitoksia ovat Kappelimäen koulu (luokat 1.–6.), Varppeen koulu (luokat 7.–9.), lukio ja aikuiskoulutuskeskus Winnova. Muita taajaman palveluita ovat esimerkiksi jäähalli, uimahalli, hotelli, kuusi ruokakauppaa sekä ABC:n ja Shellin huoltoasemat. Ruokakauppoja ovat K-supermarket, S-market, Valintatalo, Sale, K-Halli Heikkilä sekä Abc-Market. Näiden lisäksi jonkinlaisiksi ruokakaupoiksi voidaan lukea mukaan myös Virolainen kauppa sekä Thaimaalainen kauppa. Taajamassa on myös yksi R-Kioski.


title: Haukkasalon kalliomaalaus

text: Haukkasalon kalliomaalaus on suuren saaren Haukkasalon kalliossa oleva pieni kalliomaalaus Padasjoella Päijät-Hämeessä. Maalaus on ajoittamaton.


title: Haukkasalon kalliomaalaus

text: Kallio kuuluu Haukkasalon saareen, jonka jyrkänteessä erottuu maalausjälkiä 3−4 metrin korkeudella Päijänteen vedenpinnan yläpuolella.


title: Haukkasalon kalliomaalaus

text: Kalliossa on jälkiä valumavesien jättämistä mineraalijäljistä ja joukossa on paljon luontaista hematiittia, joka näkyy punamultamaisen punaisena. Muutamien metrien matkalla on punaväriä siellä täällä. Jyrkänteen puolivälissä olevan männyn vierestä löytyy yksi maalattu jälki. Se esittää vasemmalle katsovaa täyteisesti maalattua hirveä, jonka vartalon yläreuna on melko selvä. Digitaalivalokuvaa vahvistamalla erottuu vielä jalat ja niiden alla olevat läikät. Hirven takana erottuu vielä punaväriläikkä, joka ei kuitenkaan esitä mitään. Maalattujen kohtien väliin on kuivunut vaalea mineraalijälki.


title: Haukkasalon kalliomaalaus

text: Hirvestä muutama metri kaakkoon päin löytyy lisää väriläikkiä, joita ei ole vielä valokuvattu. Ne muistuttavat pienien pystyviivojen ja kaaren vuoksi venekuviota. Tätä ei olla vielä varmistettu.


title: HC KJH

text: HC KJH (KJH-rakkaudesta urheiluun ry.) on espoolainen, vuonna 2010 perustettu ja vuonna 2013 rekisteröity urheiluseura. Alun alkaen seura perustettiin katulätkä- ja rullakiekkoseuraksi, mutta nykyisin se toimii palloilun yleisseurana, jonka toimintaan kuuluu alkuperäisten lajien lisäksi mm. jalkapallo- ja salibandytoimintaa. Seuran värit ovat sininen, valkoinen ja musta. KJH järjestää edustusjoukkueidensa lisäksi kerhotoimintaa espoolaisille nuorille. Seurassa oli marraskuussa 2013 noin 60 aktiivijäsentä.


title: HC KJH

text:
Seuran toiminta alkoi Espoossa vuonna 2010 nimellä Hockey Club Kädet-Jalat-Hämis. Nimi on peräisin alkuperäisen joukkueen pelaajien nimistä. Seura rekisteröitiin yhdistysrekisteriin alkukeväästä 2013, jolloin seuran toiminta alkoi laajeta useampiin urheilulajeihin. Kesällä 2013 HC KJH pelasi SM-Street Hockeytä Espoon ja Turun alkukarsinnoissa. Samoihin aikoihin perustettiin seuran ensimmäinen kerho, HC KJH Puhvelit -salibandykerho. Talvikaudelle lanseerattiin FC KJH Akatemia-jalkapallojoukkue. Tammikuun 2014 vuosikokouksessa seura julkaisi jääkiekkojoukkueprojektin talvikaudelle 2014-2015.
Seuran hallitus (kausi 2014)


title: HC KJH

text:
Seuran puheenjohtaja:
Seuran varapuheenjohtaja:


title: HC KJH

text: Toiminnanjohtaja:


title: HC KJH

text:
PR- ja sidosryhmämanageri:
Urheilutoimenjohtaja + kerhotoimintavastaava:


title: HC KJH

text:
Talouspäällikkö:
Varainhankintavastaava:
Tapahtumavastaava:


title: HC KJH

text: Fyysinen valmennus:


title: Arsebreed

text: Arsebreed on hollantilainen death metal -yhtye, joka perustettiin vuonna Den Helderissä. Yhtyeen koostuu mm. Pyaemian ja Disavowedin jäsenistä. Vuosina 2001–2005 yhtye toimi nimellä Bloodcum.


title: Arsebreed

text: Arsebreed julkaisi ensimmäisen esikoisdemonsa "Arsestabbers" huhtikuussa 2001. Neljä vuotta myöhemmin yhtye solmi levytyssopimuksen Neurotic Recordsin kanssa. Esikoisalbumi "Munching the Rotten" julkaistiin 31. lokakuuta 2005.


title: Arsebreed

text: Joulukuussa 2010 yhtye siirtyi Unique Leader Recordsille. Toisen studioalbumin piti ilmestyä vuoden 2012 aikana, mutta sen julkaiseminen on pitkittynyt.


title: Suolammen kivi

text: Suolammen kivi, tunnettu myös nimellä Korpilammen kivi, on Kuhmossa Saunajärven eteläpuolella sijaitseva Täyssinän ja Stolbovan rauhan rajakivi. Kivi sijaitsee "Suolampi"-nimisen lammen itärannalla. Kivi on vajaa metrin korkea, sen pituus on kolme ja leveys kaksi metriä.


title: Suolammen kivi

text: Kiveen hakattiin vuosi Täyssinän rauhan solmimisen jälkeen 1596 tehdyssä rajankäynnissä Ruotsin kolme kruunua ja Venäjän risti sekä lisäksi rajan kulkusuuntaa osoittava viisari. Vuonna 1617 solmitun Stolbovan rauhasopimuksen jälkeen kiveen hakattiin rajankäynnissä yksi kruunu ja risti. Kiveen on hakattu myös muita merkkejä joita on vaikea erottaa.


title: Suolammen kivi

text: Suolammen kiven rajamerkkinä olo päättyi 1839 kun Jonkerin mutkaksi nimitetty alue liitettiin Suomeen.


title: Yuta Narisawa

text:
Yuta Narisawa (jap. 成澤優太), s. 14. huhtikuuta 1987) on japanilainen ammattilaisjääkiekkomaalivahti, joka pelaa tällä hetkellä Asia League Ice Hockeyn Oji Eaglesin riveissä.
Hän on pelannut Eaglesissa vuodesta 2010. Hän aloitti pelaamisen Toyon yliopiston jääkiekkojoukkueessa. Hän myös edustaa Japanin jääkiekkomaajoukkuetta vuodesta 2012 alkaen.


title: Rajakankaan kivi

text: Rajakankaan kivi on Kuhmossa Saunajärven itäpuolella sijaitseva rajakivi. Se on ollut Suomen ja Venäjän rajakivenä Täyssinän rauhan jälkeen 1596 solmitusta Rajakankaan sopimuksesta lähtien. Rajapyykki koostuu kahdesta suuresta kivestä ja niiden välissä olevasta pienemmästä kivestä. Läntiseen kiveen on hakattu vuosiluku 1596 ja Ruotsin kolme kruunua. Itäisessä kivessä on hakattuna Venäjän risti. Kiviin on tehty lisää merkintöjä 1800-luvun alussa ja 1934 tehdyissä rajankäynneissä.


title: Rajakankaan kivi

text: Rajakankaan kivi sijaitsee rajavyöhykkeellä, ja siellä käyntiä varten tarvitaan rajavartioston lupa.


title: Arkaik

text: Arkaik on yhdysvaltalainen teknisen death metalin yhtye. Se perustettiin Riversiden piirikunnassa, Kaliforniassa vuonna 2004.


title: Arkaik

text: Julkaistuaan omakustanne EP:n vuonna 2006, yhtyeen esikoisalbumi "Existentian Chaos" julkaistiin vuonna 2007 levymerkillä Pending Records. Huhtikuussa 2009 Arkaik solmi kaksi albumia käsittävän levytyssopimuksen Unique Leader Recordsin kanssa, ja yhtye aloitti toisen studioalbuminsa nauhoitukset saman vuoden kesällä. Toinen studioalbumi "Reflections Within Dissonance" julkaistiin tammikuussa 2010.


title: Arkaik

text: Tuorein studioalbumi, "Metamorphignition", julkaistiin lokakuussa 2012.


title: MO Constantine

text: Mouloudia Olympique de Constantine () on vuonna 1939 perustettu algerialainen Constantinen kaupungista kotoisin oleva jalkapalloseura. Seuran peliasun värit ovat valkoinen ja sininen.


title: Simon Streatfeild

text: Simon Nicholas Streatfeild (s. 5. lokakuuta 1929 Windsor) on englantilaissyntyinen, Kanadaan siirtynyt kapellimestari ja alttoviulisti. Hän opiskeli alttoviulunsoittoa Frederick Riddlen johdolla vuosina 1946–50 ja soitti sen jälkeen Lontoon filharmonisessa orkesterissa. Hän toimi myös Sadler's Wellsin ja Lontoon sinfoniaorkesterin pääalttoviulistina. Hän oli Academy of St Martin in the Fields -kamariorkesterin perustajajäsen.


title: Simon Streatfeild

text: Muutettuaan Kanadaan Streatfeild loi vuodesta 1965 alkaen uran Vancouverin sinfoniaorkesterissa. Hän toimi siinä sekä alttoviulistina että kapellimestarina ja musiikillisena johtajana. Hän on myös ollut vierailevana kapellimestarina monissa eurooppalaisissa orkestereissa ja Soulin filharmonisessa orkesterissa. Vuosina 1969–81 Streitfeild johti Vancouverin Bach-kuoroa. Hän oli mukana perustamassa Purcell-jousikvartettia ja Vancouverin barokkijousia. Purcell-kvartetin kanssa Streatfeild teki levytyssarjan Mozartin ja Brahmsin jousikvintetoista.


title: Simon Streatfeild

text: Vuosina 1977–81 Streatfeild oli vierailevana professorina Länsi-Ontarion yliopistossa. Vuosina 1981–4 hän johti Reginan sinfoniaorkesteria, ja vuonna 1982 hänestä tuli Manitoban kamariorkesterin johtaja. Vuonna 1983 hän sai nimityksen Quebecin sinfoniaorkesterin johtoon. Jätettyään Reginan sinfoniaorkesterin Streatfeild aloitti säännöllisen työn Quebecin sinfoniaorkesterin kanssa vuonna 1984. Hän pysyi näissä tehtävissä vuoteen 1991. Vuonna 1989 Streatfeild nimitettiin Guelphin kevätfestivaalin taiteelliseksi johtajaksi. Hänelle myönnettiin Canadian Music Council Medal (1987).


title: Theodor Nauman

text: Frans Johan Theodor Nauman (7. joulukuuta 1885 Tukholma – 6. helmikuuta 1947 Tukholma) oli ruotsalainen vesipalloilija. Hän oli mukana pronssia saaneessa Ruotsin vesipallojoukkueessa vuoden 1920 kesäolympialaisissa Antwerpenissä. Nauman osallistui myös vuoden 1924 kesäolympialaisiin Pariisissa, mutta siellä joukkue jäi neljännelle sijalle.


title: Theodor Nauman

text: Vesipalloilija Åke Nauman oli Theodorin poika.


title: IMC

text: IMC voi tarkoittaa ainakin seuraavia:


title: Keijo Kajantie

text:
Keijo Olavi Kajantie (s. 1940) on suomalainen fyysikko. Hän oli Helsingin yliopiston fysiikan professori 1972–1977, teoreettisen fysiikan professori vuodesta 1977–2008. Vuosina 1985–1990 hän oli Suomen Akatemian tutkijaprofessori. Hänen tutkimusalaansa on alkeishiukkasaine eli
atomin ytimien rakenneosasten muodostamat systeemit.


title: Keijo Kajantie

text: Kajantie on saanut Suomalaisen tiedeakatemian kunniapalkinnon vuonna 2008 ja Suomen Leijonan komentajamerkin 2012.


title: William Higinbotham

text: William Higinbotham (25. lokakuuta 1910 Bridgeport, Connecticut – 10. marraskuuta 1994 Gainesville, Georgia) oli yhdysvaltalainen fyysikko, joka osallistui ydinaseen kehittämiseen, mutta toisen maailmansodan jälkeen hän otti osaa niiden leviämisen estämiseen. Higinbotham oli myös videopelien varhainen kehittäjä, sillä hänen luomaansa "Tennis for Two" -peliä pidetään yhtenä varhaisimmista videopeleistä.


title: William Higinbotham

text: Higinbotham syntyi vuonna 1910 Bridgeportissa, Connecticutissa. Nuoruutensa hän vietti Caledoniassa New Yorkissa, missä hänen isänsä toimi presbyteriaanipappina. Higinbotham oli kolmesti naimisissa. Hänen kaksi ensimmäistä vaimoaan, Julie Ann ja Margaret, kuolivat, ja hänen kolmas vaimonsa oli nimeltään Edna. Higinbotham sai kaksi tytärtä ja yhden pojan.


title: William Higinbotham

text: Higinbotham valmistui Williams Collegesta 1932. Tämän jälkeen hän jatkoi opiskeluja Cornellin yliopistossa. Yhdysvaltojen liityttyä toiseen maailmansotaan vuonna 1941 Higinbotham siirtyi Massachusetts Institute of Technologyn Radiation Laboratoryyn. Myöhemmin sodan aikana hän johti elektroniikan tutkimusryhmää Los Alamosissa, jossa valmistettiin ensimmäistä atomipommia. Sodan jälkeen hän oli perustamassa Federation of American Scientists -järjestöä, ja hän ajoi voimakkaasti koko uransa ajan ydinaseiden valvontaa.


title: William Higinbotham

text: Higinbotham aloitti vuonna 1947 Brookhavenin kansallislaboratoriossa. Hän työskenteli siellä 47 vuoden ajan, vuoteen 1984. Tämän jälkeen hän toimi kuolemaansa asti laboratorion neuvonantajana. Laboratorio järjesti vuosittain avoimien ovien päivän. Lokakuussa 1958 Higinbotham alkoi suunnitella päivää varten peliä, sillä hän oli aiemmin tajunnut, kuinka suurin osa tiedenäyttelyistä oli staattisia. Hän käytti noin kaksi viikkoa "Tennis for Two" -nimen saaneen pelin kehittämiseen. Se esiteltiin ensimmäisen kerran 18. lokakuuta laboratorion avoimien ovien päivänä. Tennispeliä pystyi pelaamaan kaksi ihmistä tietokoneeseen liitettyjen ohjaimien avulla. Peli käytti näyttönään oskilloskooppia.


title: William Higinbotham

text: Higinbotham sai uransa aikana yli 20 sähkötekniikkaan liittynyttä patenttia, mutta videopeliään hän ei patentoinut. Higinbotham kertoi vuoden 1983 haastattelussa, että hän ei hakenut patenttia pelille, koska uskoi, että hallitus ei olisi kiinnostunut sellaisesta keksinnöstä.


title: William Higinbotham

text: Higinbotham kuoli vuonna 1994 kotonaan Gainesvillessä, Georgiassa. Kuolinsyy oli keuhkolaajentuma.


title: Niks ja naks

text: Niks ja naks on Stigin neljäs pitkäsoitto, joka julkaistiin Warner Music Finlandin kautta 25. lokakuuta 2013. Albumi ylsi parhaimmillaan Suomen virallisen albumilstan 12. sijalle.


title: Niks ja naks

text: Albumin ensimmäinen single "Viheltelen" julkaistiin 21. kesäkuuta 2013, ja siitä julkaistiin musiikkivideo saman vuoden heinäkuussa. Kappale nousi myös Suomen virallisen singlelistan kahdeksannelle sijalle.


title: Niks ja naks

text: Albumin toinen single, nimikkokappale "Niks ja naks", julkaistiin 4. lokakuuta 2013. Se oli mukana myös vuoden 2013 Syksyn sävelessä.


title: Eero Kajosaari

text: Eero Tapio Kajosaari (s. 31. joulukuuta 1927 Vihti) on suomalainen tekniikan tutkija. Hän oli Teknillisen korkeakoulun vesihuoltotekniikan professori 1969–1993 ja on tutkinut vesihuoltolaitosten käyttövarmuutta.


title: Juhani Kakkuri

text: Juhani Antero Kakkuri (s. ) on suomalainen geodeetti. Hän oli Geodeettisen laitoksen professori ja ylijohtaja vuosina 1977-1998. Hänen tutkimusalaansa ovat satelliittigeodesia, tarkkavaaitus ja ajanmääritys sekä Fennoskandian maankuoren liikuntoja koskeva tutkimus.


title: Juhani Kakkuri

text: Kakkuri kirjoitti ylioppilaaksi Arkadian yhteislyseosta vuonna 1955. Hän valmistui Helsingin yliopistosta filosofian kandidaatiksi 1960, lisensiaatiksi 1969 ja tohtoriksi 1973. Hänen englanninkielisen väitöskirjansa (1973) otsikkona oli "Stellar Triangulation with Balloon-borne Beacons and Satellites". Helsingin yliopiston geofysiikan dosentti hän oli vuosina 1974-1977.


title: Juhani Kakkuri

text:
Ennen ylijohtajuutta hän toimi Geodeettisen laitoksen geodeettina vuosina 1960-1967, tarkkavaaitsijana 1967-1975 ja osastonjohtajana 1975-77.
Kakkuri on valittu Suomalaisen Tiedeakatemian (1976-) ja Teknillisten tieteiden akatemian jäseneksi (1982-). Hänelle myönnettiin Geofysiikan seuran Palmén-mitali vuonna 2009 ansiokkaasta työstä geodesian alalla.


title: Juhani Kakkuri

text: Professori Kakkurin tieteellinen tuotanto käsittää yli 100 julkaisua geodesian ja muilta geofysiikan aloilta. Hän on myös tuottelias tietokirjailija.


title: Anne Lauber

text: Anne Lauber (s. 28. heinäkuuta 1943 Zürich, Sveitsi) on säveltäjä. Hän sai Kanadan kansalaisuuden vuonna 1972. Hän valmistui Montrealissa musiikin maisteriksi 1982 ja tohtoriksi 1986.


title: Anne Lauber

text: Lauber opiskeli aluksi viulun- ja pianonsoittoa. Tämän jälkeen hän oli vuosina 1964–7 Lausannen konservatoriossa opiskelemassa muun muassa sävellystekniikoita Zoltán Kodályn oppilaan Andras Kovachin johdolla. Vuonna 1967 Lauber muutti Montrealiin, jossa hän opiskeli sävellystä aluksi yksityisesti André Prévostin johdolla (1973–7); hän sai opetusta lisäksi Jean Perriniltä ja myöhemmin Darius Milhaudilta.


title: Anne Lauber

text: Montrealin yliopistossa Lauberin opettajia olivat Serge Garant ja André Prevost. Lauber valmistui Montrealin yliopistosta musiikin maisteriksi (1982) ja tohtoriksi (1986).


title: Anne Lauber

text: Lauber on saanut monilta tahoilta sävellystilauksia. Quebecin ja Toronton sinfoniaorkesterit tilasivat häneltä sinfonisen sadun "Beyond the Sound Barrier / Au-delà du mur du son", joka esitettiin ensi kertaa ranskaksi Quebec Cityssä ja englanniksi Torontossa marraskuussa 1983. Teos sai esityksiä myös muualla Kanadassa ja Yhdysvalloissa. Lauberin muita teoksia ovat muiden muassa kitarateos "Arabesque" (1985) ja oratorio "Jesus Christus" (1986). 1980-luvun aikana Lauber sävelsi myös lukuisia teoksia kontrabassolle. Näihin kuuluvat "Mouvement pour contrabasse et piano" (1980) ja Gary Karrin tilaama konsertto "Three Moods for Double-Bass" (1988). Konserton kantaesitti Montrealin sinfoniaorkesteri vuonna 1988.


title: Anne Lauber

text: Lauberin teoksia ovat myös esittäneet National Arts Centre Orchestra, Rivka Golani ja Denverin filharmoninen orkesteri. Vuonna 2001 Annen poika Tristan Lauber kantaesitti äitinsä toisen pianokonserton Montrealin kamariorkesterin kanssa.


title: Anne Lauber

text: Lauber on toiminut paitsi säveltäjänä, myös kapellimestarina, jona hän sai yksityistä opetusta Jacques Clémentiltä vuonna 1980. Lauber on opettanut monissa yliopistoissa. Hän on Kanadan säveltäjäliiton jäsen. Vuonna 1987 Lauber toimi Canadian Music Centren Quebecin alueen varapuheenjohtajana ja vuosina 1988–92 puheenjohtajana.


title: Urs Lehmann

text: Urs Lehmann (s. 1. huhtikuuta 1969 Rudolfstaetten) on sveitsiläinen alppihiihtäjä, syöksylaskun maailmanmestari.


title: Urs Lehmann

text: Lehmann voitti syöksylaskun maailmanmestaruuden Moriokassa 1993 kukistettuaan toiseksi sijoittuneen Atle Skårdalin 0,6 sekunnilla. Hän oli voittanut syöksylaskun nuorten maailmanmestaruuden Hemsedalissa 1987.


title: Urs Lehmann

text: Lehmann sijoittui maailmancupin osakilpailuissa viisi kertaa kymmenen parhaan joukkoon. Parhaimmillaan hän oli neljäs Val Gardenan syöksylaskussa joulukuussa 1992.


title: Rena Sofer

text: Rena Sherel Sofer (s. 2. joulukuuta 1968, Los Angelesin piirikunta, Kalifornia) on yhdysvaltalainen näyttelijä. Hän on näytellyt useissa televisiosarjoissa mukaan lukien "Melrose Place", "Salaiset arkistot", "Heroes", "24", "NCIS Rikostutkijat" ja "Kauniit ja rohkeat".


title: Karin Buder

text: Karin Buder (s. 28. heinäkuuta 1964 Sankt Gallen, Steiermark) on itävaltalainen alppihiihtäjä, pujottelun maailmanmestari. Hän edusti seuratasolla SV St. Gallenia.


title: Karin Buder

text: Buder voitti pujottelun maailmanmestaruuden Moriokassa 1993 kukistettuaan toiseksi sijoittuneen Julie Parisienin 0,21 sekunnilla. Hän sijoittui samassa lajissa neljänneksi Crans-Montanan MM-kilpailuissa 1987 ja viidenneksi Albertvillen olympialaisissa 1992.


title: Karin Buder

text: Buder sijoittui pujottelun maailmancupin kokonaispisteissä neljänneksi kaudella 1989–1990. Hän voitti pujottelun maailmancup-kilpailun Norjan Strandassa maaliskuussa 1990 sekä sijoittui samassa lajissa kolmanneksi Waterville Valleyssa joulukuussa 1986, Steamboat Springsissä joulukuussa 1989, Sundsvallissa maaliskuussa 1992 ja Cortina d'Ampezzossa tammikuussa 1993.


title: Tulen ja jään laulu -kirjasarjan aikajana

text: Tämä artikkeli kertoo George R. R. Martinin luoman "Tulen ja jään laulu" -kirjasarjan tapahtumista. Kirjasarjan tapahtumat sijoittuvat pääasiassa Westerosin maanosaan. Westeros koostuu Seitsemästä kuningaskunnasta (Pohjoinen, Rautasaaret, Laakso, Kallio, Myrskynmaat, Lakeus, Dorne) ja karttaamattomasta alueesta pohjoisessa. Valtaisa jäinen Muuri erottaa tämän alueen muusta kuningaskunnasta.


text: Toinen tunnettu mantere, Essos, sijaitsee Westerosista itään Kapean meren takana. Essoksen länsipuolella sijaitsee joukko itsenäisiä kaupunkivaltioita, joita kutsutaan Vapaakaupungeiksi. Eteläpuolella sijaitsee Orjakauppiaanlahti ja Targaryenin suvun esi-isien kotipaikka Valyria, joka on nykyisin raunioina.


text: Ajanlasku alkaa Aegon Targaryenin aloittaessa Westerosin valloituksen.


text:
Ennen vuotta -12 000
Noin vuonna -12 000
Noin vuonna -8 000
Jälkeen vuoden -8 000
Noin vuonna -6 000
Noin vuonna -4 000
Noin vuonna -1 000
Noin vuonna -200
Noin vuonna -100
Vuosi 1 – Valloitussota
37–42 Aenys I
42–48 Maegor I Julma
48–103 Jaehaerys I Rauhanrakentaja
103–129 Viserys I
129–131 Aegon II / Rhaenyra
131–157 Aegon III Lohikäärmeenmyrkky
157–161 Daeron I Nuori Lohikäärme
161–172 Baelor I Siunattu ja Viserys II
172–184 Aegon IV Arvoton
184–209 Daeron II


text:
209–221 Aerys I
221–233 Maekar I
233–259 Aegon V Arvaamaton
259–262 Jaehaerys II
262–283 Aerys II Hullu kuningas


title: Nevada City

text: Nevada City on seuraavien yhdysvaltalaisten kaupunkien nimi:


title: Jone Matilainen

text: Jone Matilainen (s. 27. lokakuuta 1975 Pieksämäki) on suomalainen valokuvaaja, graafinen suunnittelija ja muusikko.


title: Jone Matilainen

text: Matilainen opiskeli valokuvausta ja graafista suunnittelua Savon Ammatti- ja Aikuisopistossa Varkaudessa ja suoritti Audiovisuaalisen viestinnän tutkinnon keväällä 2011. Hän aloitti oman Jone Matilainen Photography & Design -yrityksensä loppuvuodesta 2011. Yritys toimi alkuun pääosin Leppävirralla ja Varkaudessa, nykyisin Pieksämäellä. Ensimmäinen valokuvanäyttely "Mourning - Explorations in sorrow" ilmestyi elokuussa 2013. Muotokuvauksessa Matilainen on erikoistunut Vintage/Neo-Viktoriaaniseen kuvaukseen.


title: Jone Matilainen

text: Matilainen kuului ensin Varkauden Kameraseuraan ja nykyisin Pieksämäen Kamerat ry:hyn. Hänen töitään on julkaistu myös Vuoden Luovat kuvaajat 2012 -kirjassa, julkaisija Suomen Kameraseurojen Liitto.


title: Jone Matilainen

text: Muusikkona Matilainen tunnetaan metalliyhtye Gotham O.Dn rumpalina. Yhtye on julkaissut useita virallisia julkaisuja ja keikkaillut kotimaan lisäksi mm. Baltiassa, Keski-Euroopassa ja Aasiassa..Singlet / EP:t


title: Jone Matilainen

text: Musiikkivideot


title: Romanikieli ja sen tutkimusalat

text: Romanikieli ja sen tutkimusalat on kielitieteen alaan kuuluva artikkelikokoelma, joka käsittelee romanikieltä. Teoksen ovat toimittaneet Kimmo Granqvist ja Mirkka Salo. Romanikieli on puhujamäärän perusteella Euroopan yhteisön merkittävin vähemmistökieli.


title: Romanikieli ja sen tutkimusalat

text: Teoksen artikkelit esittävät kokonaiskuvan siitä, millainen kieli se on Suomessa ja muualla Euroopassa. Teos esittelee myös erilaisia tutkimuksellisia näkökulmia.


title: Romanikieli ja sen tutkimusalat

text: Kielen ja sen eri murteiden puhujia arvioidaan olevan maailmassa 8–12 miljoonaa, tiukempien arvioiden mukaan 3,5–5 miljoonaa. Tutkimusta romanikielestä on tehty Euroopassa jo 1500-luvulla, Suomessa 1700-luvun lopulta.


title: Romanikieli ja sen tutkimusalat

text: Esipuheessa todetaan, että romanikieli on erityisen kiinnostava tutkimuskohde siksi, että muut kielet vaikuttavat siihen kaikkialla, missä sitä puhutaan.


title: Romanikieli ja sen tutkimusalat

text: Teoksen toimittajista Granqvist on Helsingin yliopiston dosentti ja yliopistonlehtori, Salo on tekemässä väitöskirjaa suomalaisesta pararomanista eli fennoromanista.


title: Rubidgea

text: Rubidgea on sukupuuttoon kuollut Gorgonopsiaan kuuluva terapsidisuku, joka eli myöhäisellä permikaudella.


title: Rubidgea

text: "Rubidgea" oli suurikokoinen lihansyöjä, jolla oli suuret kulmahampaat. Sen ruumiin pituus oli noin 2,4 m ja kallon pituus 46 cm. "Rubidgean" fossiileja on löydetty Etelä-Afrikasta. Sukuun luettiin aikaisemmin useampi laji, mutta nykyään vain "Rubidgea atrox". Toisaalta sukuun "Dinogorgon" luetut kaksi lajia saattavat sittenkin kuulua "Rubidgea" sukuun lajeina "R. quinquemolaris" ja "R. pricei".


title: Jon Granström

text: Jon Kennet ”Oski” Granström on palkittu suomalainen graafinen suunnittelija ja yksi mainostoimisto Bob Helsingin perustajista. Vuonna 2011 hän jäi pois suunnittelijan työstä 27 mainostoimistovuoden jälkeen, mutta jatkaa Bobin osakkaana ja hallituksen jäsenenä. Granström on osakkaana ja hallituksen jäsenenä myös muun muassa Laitilan Wirvoitusjuomatehtaassa, Perniön Liha Oy:ssä ja Suomen Luomutukussa.


title: Jon Granström

text: Oski Granström toimi uransa alussa mainostoimisto Paltemaa Huttunen Santalassa art director Unto Paltemaan assistenttina, kunnes omien sanojensa mukaan sai hankalana tyyppinä potkut keväällä 1990 eikä heti löytänyt uutta työtä lama-ajan Suomessa. Hänet valittiin toisen sen ajan huipputoimiston Hasan & Partnersin art directoriksi, jossa tehtävässä toimi kunnes lähti 2002 muiden kollegojensa kanssa perustamaan Bob Helsinki -mainostoimistoa.


title: Jon Granström

text: Granström toimi graafisen suunnittelun järjestön Grafian hallituksen puheenjohtajana 2007–2012.


title: Jon Granström

text: Oski Granström on yksi palkituimmista mainonnan suunnittelijoista Suomessa. Pitkäaikaisista ansioistaan hänet palkittiin Platinahuipulla Grafian Vuoden huiput 2004 -tapahtumassa. Vuonna 2003 hän toimi Vuoden huiput 2002 -kilpailun ylituomarina.


title: Jon Granström

text: 1990-luvun alussa Granström toimi laulajana Fuckin’ Hippies -yhtyeessä.


title: Dinogorgon

text: Dinogorgon (nimen merkitys: "”kauhea gorgo”") on sukupuuttoon kuollut Gorgonopsia-ryhmään kuulunut terapsidisuku. Se eli myöhäisellä permikaudella ja oli suurikokoinen lihansyöjä.


title: Dinogorgon

text: Sukuun luetaan kolme lajia "Dinogorgon rubidgei", "Dinogorgon quinquemolaris" ja "Dinogorgon pricei". Näistä "D. rubidgei" tunnetaan vain kuonon kappaleesta joten sitä on vaikea määrittää, muut kaksi lajia ovat hyvin samankaltaisia kuin "Rubidgea" ja siksi ne voisivat myös kuulua "Rubidgea"-sukuun. "Dinogorgonin" kallo on kuperan muotoinen ja sapelihampaat pitkät. Lajeista suurin on "D. quinquemolaris"; sen kallon pituus on noin 41 cm ja ruumiin pituus todennäköisesti hieman yli 2 metriä. "Dinogorgonin" fossiileja on löydetty Karoosta, Etelä-Afrikasta.


title: Janne Jääskeläinen

text: Janne Ilmari Jääskeläinen (s. 1977 Ylivieska) on suomalainen tietokirjailija ja yrittäjä. Jääskeläinen on Hopeinen Omena -foorumin perustaja, ja hän on määritellyt ensimmäisenä suomeksi, mikä on weblog (blogi).Teosten lisäksi Jääskeläinen on myös kirjoittanut novelleja:


title: Crooked Island

text: Crooked Island on saari Bahamalla. Se sijaitsee saarivaltion itäosassa Acklinsin saaren vieressä osana Acklinsinlahtea ympäröivää saariryhmää.


title: Crooked Island

text: Arawakit kutsuivat saarta nimellä Samoete. Kolumbus nimesi saaren löytyretkillään Isabellaksi, josta nimi on myöhemmin muuttunut nykyiseksi Crooked Islandiksi. Crooked Island autioitui 1500-luvulla espanjalaisten viedessä alkuperäisasukkaat orjiksi, ja vasta 1700-luvun lopulla englantilaiset siirtolaiset asuttivat Acklinsinlahden ympäristön.


title: Crooked Island

text: Crooked Island muodostaa oman hallintoalueensa. Saaren lisäksi alueeseen kuuluvat myös Long Cay ja Samana Cays sekä muutama muu pieni saari Crooked Islandin liepeillä.


title: Jukka Suomalainen

text: Jukka Suomalainen (s. 20. huhtikuuta 1966 Helsinki) on suomalainen uransa lopettanut jääkiekkopuolustaja. Minnesota North Stars varasi Suomalaisen NHL:ään 12. kierroksella varausnumerolla 250. Suomalainen on ainoa pelaaja, joka on varaushetkellä edustanut Grankulla IFK:ta. Hän ei päässyt pelaamaan otteluakaan NHL:ssä, mutta AHL:ssä Suomalainen pelasi kolmen kauden aikana 109 ottelua tehoin 2+14=16. SM-liigassa hän edusti TuToa kausina 1994–1996.


title: Timo Hakanen (jääkiekkoilija)

text: Timo Hakanen (s. 26. maaliskuuta 1977 Pori) suomalainen uransa lopettanut jääkiekkohyökkääjä. Hän edusti SM-liigassa viiden kauden ajan Porin Ässiä ja yhdellä kaudella 13 ottelun verran Tampereen Tapparaa. Hän pelasi urallaan myös Itävallan ja Norjan pääsarjassa sekä Ruotsin alasarjoissa. San Jose Sharks varasi Hakasen NHL:ään kuudennella kierroksella varausnumerolla 140. Hän ei kuitenkaan koskaan siirtynyt Pohjois-Amerikkaan.


title: Tommi Degerman

text: Tommi Degerman (s. 23. helmikuuta 1976 Helsinki) on suomalainen uransa lopettanut jääkiekkohyökkääjä.


title: Tommi Degerman

text: Degerman teki SM-liigadebyyttinsä kaudella 1996–1997 Kiekko-Espoon paidassa. Hän ehti pelata 23 ottelua tehoin 2+0=2 ennen siirtymistään Bostonin yliopistoon, jossa hän pelasi loppukauden. Kauden jälkeen Mighty Ducks of Anaheim varasi Degermanin NHL:ään yhdeksännellä kierroksella varausnumerolla 235. Hän pelasi vielä kolme kautta yliopistokiekkoa ennen paluutaan Suomeen. Kaudella 2000–2001 Degerman pelasi yhden SM-liigaottelun Espoo Bluesissa. Seuraavan kauden hän pelasi Pohjois-Amerikan ECHL-farmisarjassa.


title: Kai Krohn

text: Kai Krohn (s. 29. heinäkuuta 1936 Helsinki) on Tampereen yliopiston lääketieteellisen teknologian emeritusprofessori. Krohn tunnetaan merkittävänä AIDS-tutkijana.


title: Kai Krohn

text: Kai Krohn väitteli lääketieteen ja kirurgian tohtoriksi vuonna 1966 ja valmistui patologian erikoislääkäriksi vuonna 1969. Hän on julkaissut noin 200 tutkimusta immunologian ja immunopatologian aloilta.


title: Kai Krohn

text: Kai Krohn kuuluu huomattavaan kulttuurisukuun. Hänen isänsä Sven Krohn toimi Turun yliopiston filosofian professorina. Krohnilla on neljä lasta ensimmäisestä avioliitostaan Leena A. Krohnin (o.s. Salo) kanssa, joista tunnetuimpia ovat Elokuvasäätiön toimitusjohtaja Irina Krohn, helsinkiläinen kunnallispoliitikko Minerva Krohn ja teatteriohjaaja-näytelmäkirjailija Katja Krohn. Kai Krohnin serkkuja ovat muiden muassa kirjailijat Aarni Krohn, Leena Krohn ja Tiina Krohn, näyttelijä Heidi Krohn ja kuvataiteilija Inari Krohn.


title: Kai Krohn

text: Vuoden 2000 kunnallisvaaleissa Krohn valittiin Pälkäneen kunnallisvaltuustoon Vihreän liiton listalta. Pälkäneellä Krohn on pyrkinyt edistämään Pälkäneen rauniokirkon suojelua. Krohn aikoi alun perin arkkitehdiksi ja arkkitehtuuri on säilynyt hänen erikoisharrasteenaan.


title: Kai Krohn

text: Toimiessaan vierailevana tutkijana New Yorkin veripalvelussa Krohn kuvasi ensimmäisenä Hepatiitti B -viruksen rakenteen.


title: Kai Krohn

text: Krohn on tutkinut vuodesta 1983 alkaen HI-virusta ja keskittynyt AIDS-rokotteen kehittämiseen. Vuonna 1987 julkaistussa tukimuksessa Krohnin ryhmä osoitti, että voi kulua yli vuosi tartunnasta siihen, että AIDS-testit antavat positiivisen tuloksen.


title: Kai Krohn

text: Krohn toimi vuosina 1973–95 Tampereen yliopiston patologian professorina. Hän oli yksi Tampereen yliopiston lääketieteellisen teknologian instituutin perustajista ja toimi sen ensimmäisenä johtajana vuosina 1995–2001.


title: Kai Krohn

text: Krohn on Tarton yliopiston kunniatohtori.


title: Kai Krohn

text: Krohnin kokoama suomalais-japanilais-sveitsiläinen tutkijaryhmä identifioi APECED-geenin, ja antoi sille nimen AIRE ("autoimmune regulator").


title: Turkinpippuri

text: Turkinpippuri viittaa seuraaviin:


title: Kertomafunktio

text: Kertomafunktio (myös laskeva kertoma(funktio)) tarkoittaa erästä rekursiivisesti määriteltävää funktiota. Kun formula_1 on ei-negatiivinen kokonaisluku, niin kertomafunktio määritellään kaavalla


title: Kertomafunktio

text: Jos formula_3 ja formula_1 on ei-negatiivinen kokonaisluku, niin silloin formula_5. Toisin sanoen jos sijoitetaan luvun formula_6 paikalle luku formula_1, niin laskeva kertoma on sama asia kuin tavallinen luvun formula_1 kertoma formula_9.


title: Kertomafunktio

text: Laskevan kertomafunktion tapaisesti voidaan määritellä myös nouseva kertoma(funktio) kaavalla


title: Here’s That Rainy Day

text: ”Here’s That Rainy Day” (vap. suom. "Tässä se sadepäivä on") on Jimmy Van Heusenin säveltämä ja Johnny Burken sanoittama musiikkikappale vuoden 1953 Broadway-musikaalista "Carnival in Flanders". Kappaleen esitti musikaalissa Dolores Gray, joka palkittiin roolistaan Tony-palkinnolla huolimatta siitä, että näytelmän esittäminen keskeytettiin vain kuuden esityskerran jälkeen. ”Here’s That Rainy Daysta” on sittemmin tullut suosittu erityisesti jazzmuusikoiden keskuudessa. Frank Sinatra nosti laulun pinnalle vuoden 1959 albumillaan "No One Cares", ja 1960-luvulla siitä muodostui jazzstandardi, jota nauhoittivat lukuisat artistit erittäin vaihtelevissa tyylilajeissa. Wes Montgomery ja Sérgio Mendes nauhoittivat kappaleesta bossa nova -tulkinnat, Dick Hyman äänitti sen stride-pianotyylillä ja Richard ”Groove” Holmes esitti sitä funk-tyylisenä. Balladina kappaleen ovat nauhoittaneet muun muassa Bill Evans ja Freddie Hubbard.


title: Puikula (leipä)

text: Puikula on Fazer-leipomoiden leipäbrändi. Fazer Puikula -tuoteperheeseen kuuluu neljä makuvarianttia: ruis, kaura, mysli ja luomu. Leipien jyvät on valikoitu Fazerin omalla myllyllä. Fazer Puikula -ruisleivässä käytetään perinteistä taikinajuurta. Fazerin vuosikertomuksen mukaan Fazer Ruispuikula nousi vuonna 2012 Suomen myydyimmäksi leipätuotteeksi.


title: Broomicephalus

text: Broomicephalus (nimen merkitys: "”Broomin pää”") on sukupuuttoon kuollut Gorgonopsiaan kuuluva myöhäispermikautinen terapsidisuku. Siihen luetaan yksi laji "Broomicephalus laticeps". Nimensä tämä terapsidi on saanut terapsideja tutkineen paleontologi Robert Broomin mukaan.


title: Broomicephalus

text: Se on ainoa tunnettu gorgonopsi, jonka kallon leveys on suurempi kuin pituus. "Broomicephalus" kasvoi hieman yli metrin pituiseksi ja sen kallon pituus on 21 cm. Sen leuat olivat vahvat ja kulmahampaat litteät, kuten paljon myöhemmin eläneellä "Homotherium" sapelihammaskissalla. Kallon ominaisuuksien vuoksi "Broomicephalus" saattoi saalistaa kokoonsa nähden suuria eläimiä. Tämä terapsidi eli nykyisen Etelä-Afrikan alueella. "Broomicephalus" tunnetaan vain yhdestä kallosta. Tämä terapsidi saattaa oikeastaan kuulua sukuun "Clelandina".


title: Valuuttalaina

text: Valuuttalaina eli valuuttaluotto on muussa valuutassa kuin lainanottajan kotimaan rahassa määritelty rahalaina.


title: Valuuttalaina

text: Valuuttalainaan liittyy valuuttakurssiriski. Riski on pieni niillä asiakkailla, joilla on tuloja lainan valuutassa. Tällöin lainat ja saamiset kumoavat toisensa. Tällaisia asiakkaita ovat erityisesti vientiyritykset. Jos valuuttatuloja ei ole, kurssiriski on selvästi korkeampi. Tällaisia asiakkaita ovat yleensä kotimarkkinoilla toimivat yritykset ja yksityishenkilöt.


title: Valuuttalaina

text: Suomessa kotimarkkinayritysten valuuttaluotot vapautuivat 1987. Tässä vapauttamisessa Suomi oli Euroopassa häntäpäässä. Vuodesta 1991 lähtien yksityishenkilötkin ovat saaneet ottaa valuuttalainaa.


title: Valuuttalaina

text: Suomessa valuuttaluottojen määrä nousi erityisesti 1980-luvun lopulla merkittävästi. Tämä johtui siitä, että valuuttaluottojen korot olivat markkaluottojen korkoja selvästi alhaisemmat. Monet asiakkaat arvioivat korkoedun korvaavan jo muutamassa vuodessa 30 % devalvaation aiheuttaman valuuttakurssiriskin. Yritysten valuuttaluotot olivat suurimmillaan 1990–1992. Lainojen kallistuessa yllättävän devalvaation vuoksi 1990-luvun laman aikana takaisinmaksu aiheutti suuria ongelmia. Pankkikriisin lopputulos näkyi varsin hyvin juuri siinä, että Säästöpankkiryhmä, joka oli välittänyt vuonna 1987 vapautettuja valuuttaluottoja kaikkein eniten, kaatui. Informaatiota ei annettu riskeistä riittävästi.


title: Chu Berry

text: Leon Brown ”Chu” Berry (13. syyskuuta 1910 Wheeling, Länsi-Virginia – 30. lokakuuta 1941 Conneaut, Ohio) oli yhdysvaltalainen jazz-saksofonisti. Berry opetteli soittamaan alttosaksofonia collegessa ollessaan ja vaihtoi 1920-luvun lopulla tenorisaksofoniin, jonka soittajana hän lukeutui 1930-luvulla jazzin arvostetuimpiin nimiin yhdessä Ben Websterin, Coleman Hawkinsin ja Lester Youngin ohella. Berry soitti Spike Hughesin, Teddy Hillin ja Fletcher Hendersonin orkestereissa ja liittyi vuonna 1937 Cab Callowayn kokoonpanoon. Hän soitti sessiomuusikkona myös muun muassa Teddy Wilsonin, Roy Eldridgen ja Lionel Hamptonin nauhoituksissa. Berry kuoli auto-onnettomuudessa 31-vuotiaana vuonna 1941.


title: Organoarseeniyhdisteet

text: Organoarseeniyhdisteet ovat organometalliyhdisteitä, joissa on kovalenttinen sidos arseenin ja hiilen välillä. Eräitä organoarseeniyhdisteitä käytetään niiden myrkyllisyydestä huolimatta lääkeaineina, ligandeina kemiassa tai puolijohteiden valmistuksessa.


title: Organoarseeniyhdisteet

text: Arseeni muodostaa alkyyli- tai aryyliyhdisteitä hapetusluvuilla +III ja V. Hapetusluvulla +III arseeni muodostaa lukuisia alkyyli- tai aryyliarsiineja, joita voidaan pitää arsiinin johdannaisina. Trialkyyli- tai -aryyliarsiinit ovat huoneenlämpötilassa herkästi haihtuvia ja ilmaherkkiä nesteitä. Ne voidaan jakaa kolmeen ryhmään alkyyli- tai aryyliryhmien määrän perusteella. Ryhmät ovat monoalkyyliarsiinit eli primääriset arsiinit (RAsH), dialkyyliarsiinit eli sekundääriset arsiinit (RRAsH) ja trialkyyliarsiinit eli tertiääriset arsiinit (RRRAs). Näiden lisäksi tunnetaan tetra-alkyyliarsoniumsuoloja (RRRRAs). Alkyyli- tai aryyliryhmän lisäksi organoarsiinimolekyyleissä arseeniin voi liittyä myös halogeeniatomi, kuten kloori.


title: Organoarseeniyhdisteet

text: Alkyyli- tai aryyliarsiineista trisubstituoidut tertiääriset arsiinit ovat helpoimpia valmistaa. Tyypillisesti reaktioissa arseenin trihalogenidi, esimerkiksi arseenitrikloridi, reagoi organometalliyhdisteen kanssa. Käytettyjä transmetallointireagensseja ovat Grignard-reagenssit, organolitium-, organoalumiini-, organotina-, organokadmium- ja organoelohopeayhdisteet. Reaktiossa voidaan käyttää joko kolmea ekvivalenttia transmetallointireagenssia tai suorittaa reaktio vaiheittain, jolloin yhdisteeseen voidaan liittää erilaisia alkyyliryhmiä. Monoalkyyli- ja dialkyyliarsiinijohdannaisia eli primäärisiä ja sekundäärisiä alkyyliarsiineja voidaan valmistaa pelkistämällä arsoni- tai arsiinihappoja tai trialkyyliarsiinien valmistuksen välituotteita. Nämä johdannaiset ovat helposti hapettuvia.


title: Organoarseeniyhdisteet

text: Organoarseeni(III)johdannaisia käytetään valmistettaessa arseenia sisältäviä puolijohteita tai useasti ligandeina organometalliyhdisteissä.


title: Organoarseeniyhdisteet

text: Hapetusluvulla +V arseeni muodostaa orgaanisia alkyyli- tai aryyliyhdisteitä, arsaaneja, joiden kaava on RAsX, missä X on halogeeni tai jokin muu elektronegatiivinen ryhmä ja n on kokonaisluku väliltä 1–5. Koska arseenin pentahalidit ovat voimakkaasti hapettavia ei näitä yhdisteitä voida valmistaa suoraan organometallireagensseista ja pentahalidista. Sen sijaan niitä valmistetaan hapettamalla organoarseeni(III)yhdisteitä kloorin avulla ja alkyloidaan muodostuva tuote organometallireagenssien avulla. Verrattuna organoarseeni(III)johdannaisiin organoarsiini(V)yhdisteet eivät reagoi yhtä helposti ilman kanssa. Aryylijohdannaiset ovat tyypillisesti alkyylijohdannaisia stabiilimpia.


title: Organoarseeniyhdisteet

text: Aromaattiset heterosykliset organoarseeniyhdisteet muistuttavat ominaisuuksiltaan rakenteeltaan analogisia typpiyhdisteitä, joskin ovat taipuvaisia hapettumaan helposti ja ovat väriltään tyypillisesti keltaisia. Ensimmäinen syntetisoitu heteroaromaattinen arseeniyhdiste oli 9-arsa-antraseeni. Sen lisäksi tunnetaan muun muassa arsiniini eli arsabentseeni, 1-arsanaftaleeni ja pyrrolia muistuttava arsoli. Arsiniinia voidaan valmistaa lähtien 1,4-pentadiyynistä.


title: Organoarseeniyhdisteet

text: Arseeni muodostaa myös arsiinihappoja (RRRAsO(OH)) tai arsonihappoja (RAsO(OH)). Näistä arsiinihapot ovat luonteeltaan amfolyyttisiä ja arsonihapot ovat keskivahvoja happoja. Arsiinihappoja ja arsonihappoja valmistetaan tyypillisesti hapettamalla organoarsiineja ja hydrolysoimalla muodostunut tuote. Arsonihappoja voidaan valmistaa myös emäksisien arsenaattiliuosten ja aryylidiatsoniumsuolojen välisellä reaktiolla.


title: Organoarseeniyhdisteet

text: Monia arsonihappojohdannaisia käytetään tai on käytetty ihmis- ja eläinlääkinnässä. Niillä on hoidettu muun muassa kuppaa, unitautia ja ameebojen aiheuttamia infektioita. Siipikarjan lääkinnässä käytettäviä yhdisteitä ovat muun muassa roksarsoni, karbarsoni, nitarsoni ja arsaniilihappo.


title: Cyonosaurus

text: Cyonosaurus (nimen merkitys: "”koiralisko”") on sukupuuttoon kuollut gorgonopsien ryhmään kuuluva terapsidisuku, joka eli myöhäisellä permikaudella nykyisen Etelä-Afrikan alueella.


title: Cyonosaurus

text: "Cyonosaurus" oli pienikokoinen peto, noin metrin pituinen ja sen kallon pituus on noin 15 cm. Sen kuono oli pitkähkö ja kulmahampaat pienehköt.


title: Cyonosaurus

text: "Cyonosaurusta" ei pidä sekoittaa kynodonttiin "Cynosaurus".


title: Valuuttatili

text: Valuuttatili on ulkomaan valuutan määräinen pankkitili. Kotimainen valuuttatili on tarkoitettu kotimaassa, esimerkiksi Suomessa asuvan suomalaisen valuuttatalletuksille. Ulkomailla asuvia suomalaisia ja Suomessa asuvia ulkomaalaisia varten tilimuoto on vaihdettava valuuttatili.


title: Valuuttatili

text: Valuuttatilejä ei Suomessa ole kovin paljon. Niitä on erityisesti ulkomaankauppaa käyvillä yrityksillä, mutta jossain määrin myös yksityisillä.


title: Valuuttatili

text: Valuuttatilillä on aina kurssiriski. Varallisuuden suojaamisessa taloudellisen tilanteen kärjistymisen varalta on vakavarainen pankki pankkien mukaan valuuttatiliä varmempi suoja.


title: Halmaherankuhankeittäjä

text: Halmaherankuhankeittäjä ("Oriolus phaeochromus") on kuhankeittäjien heimoon kuuluva varpuslintu.


title: Halmaherankuhankeittäjä

text: Halmaherankuhankeittäjää tavataan Indonesiassa. Sen on raportoitu olevan suhteellisen yleinen, ja laji on luokiteltu elinvoimaiseksi.


title: Seraminkuhankeittäjä

text: Seraminkuhankeittäjä ("Oriolus forsteni") on kuhankeittäjien heimoon kuuluva varpuslintu.


title: Seraminkuhankeittäjä

text: Seraminkuhankeittäjää tavataan Indonesiassa. Sen on raportoitu olevan suhteellisen yleinen, ja laji on luokiteltu elinvoimaiseksi.


title: Burunkuhankeittäjä

text: Burunkuhankeittäjä ("Oriolus bouroensis") on kuhankeittäjien heimoon kuuluva varpuslintu.


title: Burunkuhankeittäjä

text: Burunkuhankeittäjää tavataan Indonesiassa. Sen on kuvattu olevan yleinen Burulla ja suhteellisen yleinen Tanimbarilla. Laji on luokiteltu elinvoimaiseksi.


title: Timorinkuhankeittäjä

text: Timorinkuhankeittäjä ("Oriolus melanotis") on kuhankeittäjien heimoon kuuluva varpuslintu.


title: Timorinkuhankeittäjä

text: Timorinkuhankeittäjää tavataan Indonesiassa ja Itä-Timorissa. Sen on kuvattu olevan harvinainen, mutta lajin ei uskota olevan vaarassa, ja se on luokiteltu elinvoimaiseksi.


title: Bernie Piltch

text: Bernard David "Bernie" Piltch (12. elokuuta 1927 Montreal – 7. huhtikuuta 1983 Toronto) oli kanadalainen saksofonisti, klarinetisti ja huilisti. Hän opiskeli The Royal Conservatory of Musicissa klarinetinsoittoa Herbert Pyen johdolla 1940-luvulla ja sai tämän jälkeen sävellysopetusta Gordon Delamontilta.


title: Bernie Piltch

text: Piltch soitti bebopia ja kuului muiden muassa Bobby Gimbyn, Benny Louisin, Bert Niosin ja Art Hallmanin johtamiin yhtyeisiin. Hän teki yhteistyötä myös Rob McConnellin, Norman Symondsin, Ron Collierin, Paul Hoffertin, Guido Basson, Johnny Burtin ja Jerry Tothin kanssa. Piltch soitti saksofonia lisäksi Toronton sinfoniaorkesterin kanssa muun muassa Symondsin teoksen "The Nameless Hour" esityksessä vuonna 1970. Hän myös kantaesitti orkesterin kanssa Harry Freedmanin sävellyksen "Scenario". John Wyren "Bernie" bassoklarinetille, kuorolle ja lyömäsoittimille on omistettu Piltchille, joka kantaesitti sen 13. marraskuuta 1976.


title: Bernie Piltch

text: Myös Piltchin pojista Robista ja Davidista tuli muusikoita, ja he esiintyivät isänsä kanssa 1970-luvun lopussa. Piltch sopeutui moniin eri tyylilajeihin, kuten hänen poikansakin omilla urillaan jazz- ja popmuusikkoina.


title: Nieriät

text: Nieriät ("Salvelinus") on lohikalojen lahkoon ("Salmoniformes") ja lohien heimoon ("Salmonidae") kuuluva kalasuku.


title: Nieriät

text: Sukuun kuuluu 51 lajia ja kolme sukupuuttoon kuollutta lajia.


title: Ryan Tedder

text: Ryan Benjamin Tedder (s. 26. kesäkuuta 1979 Tulsa, Oklahoma) on yhdysvaltalainen Grammypalkittu laulaja-lauluntekijä, musiikkituottaja ja multi-instrumentalisti. Hänet tunnetaan parhaiten OneRepublic -yhtyeen keulahahmona.


title: Ryan Tedder

text: Tedder on tuottanut ja kirjoittanut kappaleita myös muun muassa Maroon 5:lle, Jennifer Lopezille, Adelelle, Beyoncélle, Taylor Swiftille, One Directionille, Ellie Gouldingille, B.o.B.:lle, Kelly Clarksonille, Far East Movementille, Jordin Sparksille, Leona Lewisille, Gym Class Heroesille ja T-Painille.


title: Hopea Toffee

text: Hopea Toffee on alun perin Hellaksen lanseerama salmiakin ja toffeen makuinen makeinen. Sen valmistaminen aloitettiin 1970-luvulla, jolloin se oli uusi tulokas makeistuotannossa, koska salmiakkia ei ollut aiemmin liitetty toffeeseen.


title: Hopea Toffee

text: Myöhemmin Hopea Toffeeta on valmistanut Leaf, joka valmisti sitä vuoteen 2009 asti. Suuren kuluttajakysynnän seurauksena Cloetta aloitti makeisen valmistamisen uudestaan syksyllä 2013. Alun perin Hopea Toffeeta valmistettiin patukkana, mutta myöhemmin sitä on myyty makeispusseissa. Nykyään Hopea Toffeen valmistusmaa on Italia.


title: Hopea Toffee

text: Suomen Salmiakkiyhdistys palkitsi Hopea Toffeen vuonna 2008 Salmiakki Finlandia -palkinnolla vuoden parhaana salmiakkimakeisena.


title: Alan Hazeldine

text: Alan Hazeldine (5. heinäkuuta 1948 Glasgow – 10. marraskuuta 2008) oli brittiläinen kapellimestari ja pianisti. Hän valmistui Skotlannin kuninkaallisesta musiikki- ja draama-akatemiasta vuonna 1969. Hän opiskeli myös orkesterinjohtoa Vilem Tauskyn, Konstantin Ilievin ja Sergiu Celibidachen johdolla. Hazeldine johti Bulgariassa Sofian filharmonista orkesteria, jonka kanssa hän järjesti Ralph Vaughan Williamsin kuudennen sinfonian ensimmäisen esityksen Itä-Euroopassa. Hazeldine oli myös Vratsan sinfoniaorkesterin vierailevana kapellimestarina. Hän työskenteli Englannin kamariorkesterin, sekä skotlantilaisten ja englantilaisten balettiyhtiöiden kanssa.


title: Alan Hazeldine

text: Hazeldine perusti Corinthian Chamber Orchestran vuonna 1995. Hän oli myös North London Chorusin perustaja ja ensimmäinen johtaja 23 vuoden ajan. Hän toimi opettajana Guildhallin musiikki- ja draamakoulussa Lontoossa. Hän oli vuosina 1975–1988 naimisissa mezzosopraano Alison Mary Suttonin kanssa. Hän kuoli 60-vuotiaana syöpää sairastettuaan.


title: Vanadis

text: Vanadis voi tarkoittaa seuraavaa:


title: Autopsychosis

text: Autopsychosis on venäläisen brutaalin death metalin yhtyeen Katalepsyn toinen studioalbumi. Se julkaistiin vuonna 2013 levymerkillä Unique Leader Records.


title: Autopsychosis

text: Albumin julkaisi yhtyeen kotimaassa Venäjällä Soulflesh Collector Records.


title: Juhani Wallenius

text: Juhani "Bruutta" Wallenius (7. helmikuuta 1956 Rauma – 27. helmikuuta 2014) oli suomalainen jääkiekkohyökkääjä ja -valmentaja.


title: Juhani Wallenius

text: Wallenius teki SM-sarjadebyyttinsä kaudella 1974–1975 Rauman Lukon paidassa. Hän pelasi urallaan yhteensä 11 kautta pääsarjatasolla SM-sarjassa ja SM-liigassa. Näistä yhdeksänä kautena hän edusti Rauman Lukkoa ja kahtena kautena Porin Ässiä.


title: Juhani Wallenius

text: St. Louis Blues varasi Walleniuksen NHL:ään 15. kierroksella varausnumerolla 135, mutta hän ei koskaan siirtynyt pelaamaan Pohjois-Amerikan kentille.


title: Juhani Wallenius

text: Wallenius menehtyi kotonaan lyhyen aikaa sairastettuaan.


title: Jari Viitala

text: Jari Viitala (s. 1. joulukuuta 1958 Tampere) on suomalainen uransa lopettanut jääkiekkohyökkääjä. Hän teki SM-liigadebyyttinsä kaudella 1977–1978 Tampereen Ilveksen paidassa. Viitala pelasi urallaan yhteensä yhdeksän kautta SM-liigaa edustaen aina Ilvestä. Hän pelasi lisäksi kaksi kautta Ruotsin I-divisioonassa. Colorado Rockies varasi Viitalan NHL:ään 12. kierroksella varausnumerolla 190, mutta hän ei koskaan siirtynyt pelaamaan Pohjois-Amerikan kentille.


title: Petteri Koskimäki

text: Petteri Koskimäki (s. 5. toukokuuta 1971 Helsinki) on suomalainen uransa lopettanut jääkiekkohyökkääjä. Hän ei lyhyen uransa aikana pelannut otteluakaan miesten joukkueissa, vaan pelasi esimerkiksi neljä kautta yliopistoliigaa Bostonin yliopiston joukkueessa. Ensimmäisen yliopistokauden jälkeen Pittsburgh Penguins varasi Koskimäen NHL:ään kahdeksannella kierroksella varausnumerolla 152. Hän oli mukana voittamassa pronssia vuoden 1989 alle 18-vuotiaiden EM-kilpailuista.


title: Kevin O’Neill

text: Kevin O’Neill -nimisiä henkilöitä ovat:


title: Musick Brings Injuries

text: Musick Brings Injuries on venäläisen brutaalin death metalin yhtyeen Katalepsyn esikoisalbumi. Se julkaistiin vuonna 2007 levymerkillä Soulflesh Collector Records.Cover-kappale "S.O.D" viittaa kappaleeseen "Symphony of Destruction".


title: Vapaavarasto

text: Vapaavarasto on varasto, jossa maahantuotuja tavaroita voi purkaa, säilyttää ja pakata uudestaan sekä toisinaan jalostaakin ilman tullikäsittelyä. Sen tärkein ero vapaasatamaan on, että siinä ei ole satama-aluetta.


title: Inversio ympyrän suhteen

text:
Inversio ympyrän suhteen on geometriassa kuvaus, jossa tason pisteet kuvautuvat ympyrään nähden erityisen säännön mukaisesti. Inversioon osallistuvaa ympyrää kutsutaan "inversioympyräksi", keskipistettä O "inversiokeskukseksi" ja sen sädettä "inversiosäteeksi". Inversioympyrän sisäpuoliset pisteet kuvautuvat ympyrän ulkopuolelle ja päinvastoin. Merkitään jatkossa kuvattavaa pistettä P ja inversiopistettä P'. Molemmat pisteet sijaitsevat aina samalla inversioympyrän keskipisteestä O lähtevällä säteellä siten, että
missä r on inversioympyrän säde. Lukua r kutsutaan myös pisteen potenssiksi.


title: Inversio ympyrän suhteen

text: Tila-avaruudessa inversiokuvaus suoritetaan pallopinnan suhteen vastaavalla tavalla niin, että pallon keskipisteestä lähtevällä ja pisteen P kautta kulkevalla säteellä suoritetaan kertolasku samalla tavalla.


title: Inversio ympyrän suhteen

text:
Jos piste P sijaitsee ympyrän sisällä, piirretään puolisuoralle MP normaali pisteeseen P. Normaali leikkaa ympyrän kahdessa pisteessä Q ja Q'. Koska Q on kehäpiste, voidaan siihen piirtää ympyrän säteet MQ ja MQ'. Säteen normaali on ympyrän kehällä sen tangentti. Tangentit leikkaavat toisensa janan MP jatkella, missä sijaitsee inversiopiste P'. Se, että kyseessä on juuri inversiopiste, nähdään yhdenmuotoisista kolmioista
seuraa


title: Inversio ympyrän suhteen

text: Jos piste sijaitsee inversioympyrän ulkopuolella, suoritetaan kuvion piirtäminen käänteisessä järjestyksessä. Aloitetaan etsimällä tangenttipiste ympyrältä. Sitä varten piirretään apuympyrä, jonka halkaisija on inversioympyrän keskipiste ja piste P. Thaleen lauseen nojalla apuympyrän kehällä olevan pisteen halkaisijaa vastaan oleva kehäkulma on suora. Halkaisijan toinen pää alkoi inversioympyrän keskipisteestä, josta piirretty jana on sen säde kun se päättyy inversioympyrän kehälle. Näin tapahtuukin ympyröiden leikkauspisteessä N. Siinä pisteessä kehäkulman toinen kylki on säde ja toinen jana, joka päättyy pisteeseen P. Thaleen lauseen mukaan säteen ja janan välinen kulma on suora ja jana on siten inversioympyrän tangentti. Samalla tavalla voidaan muodostaa inversioympyrän toiselle puolelle toinen tangentti pisteeseen N'. Piirretään pisteiden N ja N' välille suora. Se leikkaa pisteen P ja keskipisteen O yhdistävällä suoralla olevassa pisteessä P'.


title: Inversio ympyrän suhteen

text:
Inversio "I" on kuvaus tason pisteistä X (usein formula_4) tasolle (tila-avaruudessa avaruuden pisteistä avaruuteen)
jolloin merkintä "I(P) = P. Voidaan osoittaa, että jokainen piste P kuvautuu toiseksi pisteeksi I(P)"' ja että se on myös yksikäsitteinen. Kuvaus "I" on siten hyvin määritelty. Myös "I(I(P)) = P", joten "I" on itsensä käänteiskuvaus "I = I".


title: Inversio ympyrän suhteen

text: Kuvaus on bijektio, jos


title: Inversio ympyrän suhteen

text:
Merkitsemällä inversiokeskusta formula_7, invertoitavaa pistettä formula_8 ja invertoitua pistettä formula_9 saadaan
ja


title: Inversio ympyrän suhteen

text:
Kukin piste P kuvautuu inversioympyrän toiselle puolelle pisteeksi P' linjaan inversiokeskuksen O ja pisteen P kautta kulkevalle puolisuoralle. Pisteen P' etäisyys inversiokeskuksesta O on säteen neliön ja välimatkan OP osamäärä
Jos piste P osuu inversioympyrän kehälle, kuvautuu se itseensä. Jos piste P osuu inversiokeskukseen O, kuvautuu se "äärettömän kauaksi" ja sellainen kuvaus on jätetty määritelmästä ongelmallisena pois.


title: Inversio ympyrän suhteen

text: Piirretään kolme pistettä A, B ja C. Nämä kuvautuvat pisteiksi A', B' ja C'. Kulmat ovat formula_13ABC = formula_13A'B'C' yhtäsuuret kaikissa tapauksissa, jossa mikään piste ei sijaitse inversiokeskuksessa O. Voidaan sanoa, että inversiokuvaus säilyttää kuvion kulman suuruuden. Inversion peilaavasta luonteesta seuraa kuitenkin käänteisyys. Jos kulma aukeaa inversioympyrää kohti, tekee kuvauksen kulma samoin, ja päinvastoin.


title: Inversio ympyrän suhteen

text: Piirretään suora, joka kulkee inversiokeskuksen O kautta. Määritelmän johdosta kaikki pisteet P kuvautuvat O:n ja P:n kautta kulkevalle puolisuoralle. Silloin O:n kautta piirretyn suoran kuvapisteet kuvautuvat kukin takaisin omalle suoralle samalle puolelle pistettä O, missä itse P on.


title: Inversio ympyrän suhteen

text: Piirretään suora kulkemaan inversioympyrän ohi ja suoritetaan sen pisteille inversiokuvaus. Kuvauksen kuvapisteet asettuvat ympyrälle, joka kulkee inversiokeskuksen O kautta. Suoran kulkiessa koko ajan inversioympyrän ulkopuolella, sijaitsee kuvausympyrä inversioympyrän sisällä. Jos suora leikkaa inversioympyrää, sijaitsee kuvaympyrä osittain inversioympyrän ulkopuolella. Sekä suora että kuvausympyrä leikkaavat toisensa inversioympyrän kanssa kahdessa yhteisessä pisteessä. Inversiokuvaus on täysin käänteinen. Ympyrä, joka kulkee inversiokeskuksen kautta, kuvautuu kuvasuoraksi edellä esitetyllä tavalla.


title: Inversio ympyrän suhteen

text: Piirretään ympyrä, jonka kehä ei kulje inversiokeskuksen kautta (vertaa edelliseen tapaukseen). Kuvauksen pisteet asettuvat kuvaympyrälle, joka on eri ympyrä kuin piirretty ympyrä. Jos ympyrä piirretään inversioympyrän ulkopuolelle, kuvautuu kuvaympyrä inversioympyrän sisäpuolelle. Kun ympyrä piirretään inversioympyrän sisäpuolelle, piirtyy kuvaympyrä inversioympyrän ulkopuolelle. Jos ympyrä piirretään leikkaamaan inversioympyää, kulkee myös kuvaympyrä piirretyn ympyrän ja inversioympyän leikkauspisteiden kautta. Inversiokuvaus on tässäkin täysin käänteinen. Kuvaympyrä kuvautuu takaisin piirretyksi ympyräksi.


title: Inversio ympyrän suhteen

text: Ortogonaalisten ympyröiden kehät leikkaavat toisensa kohtisuorasti, mikä nähdään ympyröiden säteistä, jotka ovat leikkauspisteissä kohtisuorassa toisiinsa nähden. Kun piirretään ympyrä, joka on ortogonaalinen inversioympyrän kanssa, kuvautuu se kuvaympyräksi. Kuvaympyrä on identtinen piirretyn ympyrän kanssa. Sanotaan, että piirretty ympyrä kuvautuu itseensä.


title: Triumph of Evilution

text: Triumph of Evilution on venäläisen brutaalin death metalin yhtyeen Katalepsyn EP-levy. Se julkaistiin digitaalisena joulukuussa 2005.


title: Triumph of Evilution

text: Kaikki EP:n kappaleet ilmestyivät aikaisemmin samana vuonna julkaistulla samannimmisellä split-albumilla, jolla esiintyivät myös Fleshrot sekä Blunt Force Trauma.


title: Agnes Butcher

text: Agnes Butcher (myöhemmin "Agnes Boucher"; s. 11. huhtikuuta 1915 Edmonton) on kanadalainen pianisti ja pianopedagogi. Hän aloitti pianonsoiton opintonsa Brockvillessä, Ontariossa vuonna 1920, muutti Hamiltoniin 1924 ja opiskeli William Hewlettin johdolla. Vuonna 1934 Butcher jatkoi opintojaan Torontossa Viggo Kihlin ja Charles Peakerin johdolla, ja lisäksi vuodesta 1932 hän opetti itse Hamiltonin konservatoriossa. Hän teki ammattimaisen debyyttinsä vuonna 1935 esiintymällä Camille Saint-Saënsin toisen pianokonserton solistina Toronton Massey Hallissa.


title: Agnes Butcher

text: Butcher asui vuosina 1938–1940 Unkarissa, jossa hän sai opetusta Béla Bartókilta. Elokuussa 1944 hän kantaesitti Healey Willanin c-mollikonserton, joka oli hänelle omistettu. Hän konsertoi Euroopassa, Kanadassa ja Yhdysvalloissa; hän oli muun muassa Hamiltonin filharmonisen orkesterin solistina vuonna 1953. Butcher lähti vuonna 1968 Maltalle ja vietti suurimman osan 1970-luvusta Ranskassa, Espanjassa, Italiassa ja Englannissa. Vuonna 1980 hän palasi Kanadaan. Hän soitti viimeisen resitaalinsa vuonna 1984. Ohjelmistoon kuului Beethovenin, Schumannin, Bartókin ja Rahmaninovin teoksia. Tuohon aikaan Butcher oli jo ottanut käyttöön sukunimen Boucher.


title: Agnes Butcher

text: Vuonna 1987 Boucher antoi yli 200 pianonuotin kokoelman McMasterin yliopistolle. Kokoelmaan kuuluu muun muassa Willanin konserton käsikirjoitus. Vuonna 1987 Boucher lähti Canterburyyn, Englantiin, jossa hänen projekteihinsa kuului Bartókia käsittelevän kirjan kirjoittaminen.


title: Liedon rautatieasema

text: Liedon rautatieasema (lyh. Leo, ruots. Lnd) on lakkautettu liikennepaikka Turku–Toijala-radan varrella Liedossa. Se sijaitsee noin 20 kilometriä Turusta koilliseen. Asemakiinteistöön kuuluu asemarakennuksen lisäksi VR:n käytöstä poistunut makasiinirakennus. Pihapiirissä on lisäksi vuonna 1878 kahden perheen asunnoksi rakennettu asuinrakennus, yhdistetty navetta-halkovaja ja sauna.


title: Liedon rautatieasema

text: Asema avattiin vuonna 1876 Tammentaan kylään ja sen ympärille kasvoi asutus- ja palvelukeskus, jota alettiin kutsua 1900-luvun alussa Tammentaan sijasta Asemankulmaksi. Asema on rakennettu Knut Nylanderin tekemien tyyppipiirustusten mukaan. Samoilla piirustuksilla rakennettiin myös Auran, Kyrön, Urjalan ja Matkun rautatieasemat. Vuonna 1960 taajamassa asui noin 700 ja 2010 noin 1 100 henkeä.


title: Liedon rautatieasema

text: Moottoritieyhteys Turkuun syrjäytti ratayhteyden ja asema muutettiin miehittämättömäksi vuonna 1990. Henkilöliikenne lopetettiin seuraavana vuonna ja liikennepaikka lakkautettiin 1999, jolloin myös purettiin ratapiha.


title: Liedon rautatieasema

text: Nykyään asemarakennus on yksityisomistuksessa.


title: Laviksen diskografia

text: Tämä on suomalaisen rap-artisti Laviksen diskografia.Julkaistu vuonna 2012. Sulkujen vuosinumero viittaa kappaleiden valmistumisvuosiin.


title: Oliivikuhankeittäjä

text: Oliivikuhankeittäjä ("Oriolus sagittatus") on kuhankeittäjien heimoon kuuluva varpuslintu.


title: Oliivikuhankeittäjä

text: Oliivikuhankeittäjää tavataan Australiassa, Indonesiassa ja Papua-Uudessa-Guineassa. Sitä on kuvattu paikallisesti yleiseksi, ja laji on luokiteltu elinvoimaiseksi.


title: Viherkuhankeittäjä

text: Viherkuhankeittäjä ("Oriolus flavocinctus") on kuhankeittäjien heimoon kuuluva varpuslintu.


title: Viherkuhankeittäjä

text: Viherkuhankeittäjää tavataan Australiassa, Indonesiassa ja Papua-Uudessa-Guineassa. Sitä on kuvattu yleiseksi, ja sen kannankehitys on vakaa. Laji on luokiteltu elinvoimaiseksi.


title: Pikkukuhankeittäjä

text: Pikkukuhankeittäjä ("Oriolus xanthonotus") on kuhankeittäjien heimoon kuuluva varpuslintu.


title: Pikkukuhankeittäjä

text: Pikkukuhankeittäjää tavataan Bruneissa, Indonesiassa, Malesiassa, Myanmarissa, Filippiineillä ja Thaimaassa. Laji on edelleen laajalle levinnyt ja yleinen, mutta metsien tuhoutuminen sen levinneisyysalueella on nopeaa ja laajaa, joten laji on luokiteltu silmälläpidettäväksi.


title: Pikkukuhankeittäjä

text: Pikkukuhankeittäjä elää pääasiassa luonnontilaisissa metsissä 1 220 metrin korkeuteen asti.


title: Jari Andersson

text: Jari Andersson (s. 31. toukokuuta 1970 Keuruu) on Sylvään koulun rehtori sekä poliitikko. Lehdistössä "kurirehtorin" maineen toiminnallaan saanut Andersson on ottanut kantaa muun muassa opiskelijoiden tupakanpolttoon sekä koulukiusaamisen estämiseen. Andersson oli kokoomuksen ehdokas europarlamenttivaaleissa 2014. Hän toimii useissa luottamustoimissa.


title: Martti (Hyvinkää)

text: Martti on yksi Hyvinkään kaupunginosista. Se sijaitsee Hyvinkään keskustasta kaakkoon pääradan itäpuolella ja valtatien 25 pohjoispuolella.


title: Vapaasatama

text: Vapaasatama (porto franco) on satama tai sen osa, joka käsittää maa- ja merialueen. Se on erotettu siihen liittyvän maan tullialueesta, ja se on samassa asemassa kuin ulkomaat. Vapaasatamassa maahantuotuja tavaroita voi purkaa, varastoida, pakata uudelleen ja luvan perusteella jalostaakin sekä myös viedä edelleen muihin maihin ilman tullikäsittelyä. Vapaasataman tarkoitus on edistää kauttakulkuliikennettä ja -kauppaa.


title: Vapaasatama

text: Vapaasatamajärjestelmä syntyi Italiassa 1500-luvulta alkaen. Livorno oli historian ensimmäinen vapaasatama 1547. Sitä seurasivat Genova (1596), Napoli (1633) ja Venetsia (1661). Marseille perustettiin Ranskan vapaasatamaksi vuonna 1669, mutta kansalliskokous (1792–1795) lakautti sen.


title: Vapaasatama

text: Suomen ainut vapaasatama on Hanko. Ruotsissa vapaasatamia olivat Tukholma (v:een 1995), Göteborg ja Malmö. Tanskassa on vielä Kööpenhamina. Baltiassa Riika, Ventspils ja Klaipeda. Saksassa vapaasatamia (Freihafen) ovat Bremerhaven, Cuxhaven, Deggendorf, Duisburg ja Hampuri. Muita tunnettuja vapaasatamia Euroopassa ovat esimerkiksi Barcelonan, Triesten ja Giurgiuleștin vapaasatamat.


title: Gabriel Charpentier

text: Gabriel Moïse Charpentier (s. 13. syyskuuta 1925 Richmond, Quebec) on kanadalainen säveltäjä. Hän opiskeli pianonsoittoa Richmondissa ja Trois-Rivièresissa. Vuosina 1940–5 häntä opettivat Hervé Cloutier ja Fernand Graton Jean-de-Brébeuf Collegessa. Hän sai opetusta lisäksi Jean Papineau-Couturelta. Opiskellessaan hän löysi Bergin, Debussyn, Schönbergin, Stravinskyn sekä Webernin teokset, ja vuosina 1945–7 hän oli benediktiinien luona St-Benoît-du-Lacissa opiskellen samalla gregoriaanista laulua. Charpentier viimeisteli opintonsa Pariisissa (1947–53), jossa hänen opettajiinsa lukeutui Nadia Boulanger.


title: Gabriel Charpentier

text: Charpentier toimi vuosina 1954–80 ohjelmakoordinaattorina ja taiteellisena konsultanttina CBC:n ranskankielisessä televisiossa. Kesinä 1955–6 Charpentier piti musiikin historian kursseja Montrealin McGill-yliopistossa. Hän opetti myös vuosina 1961–4 Kansallisessa teatterikoulussa. Hän oli Pro Musica Societyn taiteellisena johtajana vuosina 1980–1 ja sai vuonna 1983 Canada Councilin Victor M. Lynch–Staunton-stipendin.


title: Gabriel Charpentier

text: Gregoriaaninen laulu on vaikuttanut Charpentierin työhön voimakkaasti. Hänen tuotantoonsa kuuluu muun muassa teatteriin ja elokuviin sävellettyä musiikkia. Hän on säveltänyt myös vokaalimusiikkia ja cembalosävellyksiä.


title: Gabriel Charpentier

text: Sävellystyönsä ohella Charpentier on julkaissut myös omia runojaan. Hän istui Canada Councilin hallintoneuvostossa 1965–75. Hän on Canadian Music Centren ja Kanadan säveltäjäliiton jäsen. Francean Campbell kirjoitti Charpentierista marraskuussa 1970, että säveltäjä ei ole koskaan omaksunut sarjallisuutta tai muuta tiukkaa järjestelmää, mutta on avoin uusille äänille ja tekniikoille, olipa niiden alkuperä luonnollinen tai elektroninen.


title: Papintodistus

text: Papintodistus () oli aiemmin Suomessa asiakirja, jonka antoi pappi erilaisiin tarkoituksiin. Nykyään vastaavan todistuksen nimenä on virkatodistus.


title: Papintodistus

text: Papintodistusten antamisesta säädettiin vuonna 1918 annetussa asetuksessa.


title: Papintodistus

text: Jos yksityinen henkilö halusi toista kuin itseään, vaimoaan tai lastaan taikka hänen hoitonsa ja suojeluksensa alaista henkilöä koskevaa todistusta kirkonkirjan mukaan iästä, maineesta, sukulaisuudesta tai syntymä- tai kuolinajasta, hänen tuli saada sellainen, mutta tarkoitus, johon todistusta pyydettiin, oli samalla ilmoitettava ja merkittävä todistukseen.


title: Papintodistus

text: Sen sijaan niin kutsutun mainetodistuksen tuli sisältää ainoastaan tieto siitä, nauttiko henkilö kansalaisluottamusta siihen aikaan, kun todistus kirjoitettiin.


title: Papintodistus

text: Papintodistuksen antamista koskevia säännöksiä sovellettiin myös eriuskolaisseurakunnan johtajaan sekä siviilirekisteriviranomaiseen.


title: Papinkirja

text: Papinkirja voi tarkoittaa seuraavia:


title: Varastorepeäminen

text: Varastorepeäminen on eräissä messingeissä ilmenevä jännityskorroosion muoto.


title: Kaarlo Vallinharju

text: Kaarlo (Karl) Viljam Vallinharju, vuoteen 1935 "Vallin" (s. 20. tammikuuta 1904 Helsinki) oli suomalainen näytelmäkirjailija.


title: Kaarlo Vallinharju

text: Vallinharju toimi Pienviljeljäliiton nuoriso-ohjaajana ja kouluttajana.


title: Jorma Hinkka

text: Jorma Hinkka (s. 12. tammikuuta 1943 Helsinki) on suomalainen graafinen suunnittelija.


title: Jorma Hinkka

text: Hinkka toimi Taideteollisuusopistosta vuonna 1968 valmistuttuaan mainospiirtäjänä ja tv-graafikona ja sitten art directorina mainostoimistoissa Lintas, SEK, Anderson & Lembke ja Konsepti, jota oli mukana perustamassa 1983. 1990-luvulta saakka hän on keskittynyt kirjojen muotoiluun ja typografiaan omassa Graafiset Neliöt -yrityksessään.


title: Jorma Hinkka

text: Hinkka palkittiin urastaan Platinahuipulla Grafia ry:n Vuoden huiput 2010 -tapahtumassa. Vuoden graafikoksi Hinkka nimettiin 1997.


title: Jorma Hinkka

text: Vuonna 2012 Jorma Hinkka ja Erja Hannula lahjoittivat 1980-luvulta saakka keräämänsä parinsadan taidevalokuvan kokoelman Suomen valokuvataiteen museolle. Suomalaisten töiden lisäksi kokoelmaan kuului teoksia muun muassa Édouard Boubat’lta, Henri Cartier-Bressonilta ja Larry Clarkilta.


title: Niklas Sivelöv

text: Niklas Sivelöv (s. 1968) on ruotsalainen pianisti. Hän debytoi solistina vuonna 1991, jolloin hän esitti Tukholman kuninkaallisen filharmonisen orkesterin kanssa Béla Bartókin toisen pianokonserton. Hän on sittemmin tehnyt yhteistyötä sellaisten kapellimestarien kuin Esa-Pekka Salosen, Leif Segerstamin, Thomas Dausgaardin, Jukka-Pekka Sarasteen, Kees Bakelsin, Alan Gilbertin, Paavo Berglundin ja Kazufumi Yamashitan kanssa.


title: Niklas Sivelöv

text: Kamarimuusikkona Sivelöv on esiintynyt muiden muassa Mark Peskanovin, Leonid Gorohovin, Martin Fröstin, Patrick Gallois'n ja Malena Ernmanin kanssa.


title: Niklas Sivelöv

text: Sivelöv voitti omien Carl Michael Bellmanin musiikista tekemiensä sovitusten levytyksestä Independent Music Awardin; hän sekä voitti parhaan klassisen albumin palkinnon että tuli valituksi yleisön suosikiksi. Hänet valittiin Steinway Hall of Fameen. Hän on voittanut Diapason d'Orin Franz Berwaldin konserton levytyksestä. Hän on Tanskan kuninkaallisen musiikkiakatemian professori Kööpenhaminassa. Sivelöv on myös säveltänyt omia teoksiaan erilaisille kokoonpanoille.


title: Leski- ja orpokassa

text: Leski- ja orpokassa oli aiemmin Suomessa nimitys eläkelaitokselle, josta maksettiin kassan osakkaan kuoltua eläkettä osakkaan leskelle ja turvattomille alaikäisille lapsille kassan sääntöjen mukaan.


title: Leski- ja orpokassa

text: Suomessa oli 1900-luvulla muun muassa seuraavat eläkelaitokset, joista maksettiin tällaisia eläkkeitä:


title: Leski- ja orpokassa

text: Lisäksi seuraavat eläkelaitokset maksoivat eläkkeitä leskille ja orvoille, vaikka niiden nimenä ei ollut leski- ja orpokassa:


title: Ebba Björkbom-Bäckman

text: Ebba Rosalie Björkbom-Bäckman, aik. "Öflund" (s. 26. lokakuuta 1904 Vaasa) oli suomalainen konttoristi ja ruotsin kielellä kirjoittanut runoilija.


title: Ebba Björkbom-Bäckman

text: Björkbom-Bäckmanin vanhemmat olivat merikapteeni Knut Axel Björkbom ja Aina Maria Sjöblom. Hän oli naimisissa merikapteeni Uno Ragnar Gideon Bäckmanin kanssa.


title: Bill Simmons

text: William J. "Bill" Simmons III (s. 25. syyskuuta 1969 Worcester, Massachusetts) on yhdysvaltalainen urheilutoimittaja ja kirjailija. Hän on työskennellyt ESPN-urheilukanavan toimituksessa useissa eri tehtävissä vuodesta 2001 lähtien.


title: Bill Simmons

text: Simmons on myös työskennellyt puolentoista vuoden ajan käsikirjoittajana ABC-televisiokanavan Jimmy Kimmel Live! -keskusteluohjelmassa, sekä kirjoittanut kaksi kirjaa.


title: Bill Simmons

text: Yhdysvaltain itärannikolta, Bostonin seudulta kotoisin oleva Simmons kannattaa avoimesti alueen urheiluseuroja, kuten Boston Celticsiä ja New England Patriotsia.


title: Primera Divisiónin kausi 1929

text: Espanjan jalkapallon Primera Divisiónin ensimmäinen kausi alkoi helmikuussa 1929 ja kausi päättyi heinäkuussa. Historian ensimmäisen Espanjan mestaruuden voitti FC Barcelona.


title: Primera Divisiónin kausi 1929

text: Santander säilyi Primera Divisiónissa.


title: Skip Bayless

text: John Edward "Skip" Bayless II (s. 4. joulukuuta 1951 Oklahoma City, Oklahoma, Yhdysvallat) on yhdysvaltalainen näyttelijä, urheilutoimittaja ja televisiopersoona. Hän on työskennellyt ESPN-urheilukanavan toimituksessa useissa eri tehtävissä täysipainoisesti vuodesta 2004 lähtien.


title: Skip Bayless

text: Kärkkäistä mielipiteistään ja kommenteistaan tunnettu Bayless on yksi Pohjois-Amerikan urheilupiirien kiistellyimmistä henkilöistä. Hänen vastaväittelijänään toimii usein kanavan toinen kiistelty toimittaja Stephen A. Smith.


title: Skip Bayless

text: Vanderbiltin yliopistosta valmistunut Bayless on ESPN:n lisäksi työskennellyt myös muun muassa Chicago Tribunen ja Los Angeles Timesin toimituksissa.


title: Ann-Marie Häyrén

text: Ann-Marie Elisabet Häyrén-Malmström (20. lokakuuta 1904 Helsinki − 10. joulukuuta 1980 Helsinki) oli suomalainen taidemaalari ja ruotsin kielellä kirjoittanut runoilija.


title: Ann-Marie Häyrén

text: Häyrénin vanhemmat olivat kasvitieteilijä Ernst Fredrik Häyrén (1878−1957) ja Maria Albrecht (1878−1922). Hän opiskeli maalausta Helene Schjerfbeckin johdolla 1920 ja kävi Suomen Taideyhdistyksen piirustuskoulua 1920 ja 1922 sekä Taideteollista keskuskoulua 1922−1925. Hän osallistui Suomen Taiteilijain näyttelyihin 1921, 1922, 1923 ja 1926.


title: Ann-Marie Häyrén

text: Häyrén toimi piirustusopettajana Svenska Normallyceum nimisessä oppikoulussa Helsingissä.Nimellä "Ann-Marie Häyrén":


title: Kaivola (Laitila)

text: Kaivola on runsaan 100 asukkaan kylä itäisessä Laitilassa. Lähimmät naapurikylät ovat Katinhäntä etelässä ja Pahojoki idässä. Matkaa Laitilan keskustaan on noin 13 kilometriä. Kaivolassa on esimerkiksi kotiseutumuseo, ja koulu jossa on luokat 1.–6. Kylässä toimii Kaivolan kesäteatteri. Teatterin tuotoilla rahoitetaan muun muassa kotiseutuyhdistys Suhinan toimintaa. Kaivola on myös valittu Suomen vuoden kyläksi vuonna 1988.


title: Fayetteville FireAntz

text: Fayetteville FireAntz on yhdysvaltalainen jääkiekkoseura, joka on kotoisin Fayettevillesta Pohjois-Carolinasta. Se pelaa SPHL-liigaa.